Az Intel(R) Wireless Troubleshooter

Vissza a tartalomjegyzékhez

# Az Intel(R) Wireless Troubleshooter

Intel(R) Wireless Troubleshooter
Vezeték nélküli kapcsolat eseménynézője
Kézi diagnosztikai eszköz
Hibaelhárítás

## Az Intel Wireless Troubleshooter

Az Intel Wireless Troubleshooter segít a vezeték nélküli csatlakozás problémáinak megoldásában. Csatlakozási probléma esetén asztali értesítés jelenik meg az Asztal jobb alsó sarkában. Ha az értesítésre kattint, diagnosztikai üzenet jelenik meg, amely felsorolja a csatlakozási probléma megoldásához javasolt lépéseket. Ha például a gondot érvénytelen jelszó okozta, a megjelenő hiperhivatkozásra kattintva elindul a Profil varázsló. Elindítható a Vezeték nélküli kapcsolat eseménynézője is, és be- és kikapcsolhatók a riasztási értesítések. Az Intel Wireless Troubleshooter alkalmazás a Microsoft Windows XP* és Microsoft Windows 2000* alatt támogatott.

#### Az Intel Wireless Troubleshooter leírása

Az Intel Wireless Troubleshooter oldal két ablaktáblából áll. A bal ablaktábla sorolja fel a rendelkezésre álló eszközöket. A jobb ablaktáblában a kapcsolat aktuális problémája látható. A jobb oldali ablaktáblának két része van: a hibaüzenet és a javasolt beavatkozás. A javasolt beavatkozás leírja az alkalmazható segédprogramokat, és segít a csatlakozási probléma megoldásában. Ha egy súgóhivatkozásra kattint, az ablakban megjelenik a megfelelő súgószöveg. A problémamegoldó hivatkozásra kattintva elindul a kapcsolódási problémát megoldó program.

Név | Leírás
Menüparancsok | Fájl | A vezeték nélküli kapcsolat eseménynézője: Elindítja a Vezeték nélküli kapcsolat eseménynézőjét.
Értesítések letiltása/Értesítések engedélyezése: Itt tilthatja le vagy engedélyezheti a riasztási értesítéseket.
Kilépés: Ide kattintva kiléphet az Intel Wireless Troubleshooter alkalmazásból.
Nézet | Előzmények: Az Intel Wireless Troubleshooter jobb ablaktáblájában megjeleníti vagy eltávolítja az Előzmények adatait.
Eszközök | Kézi diagnosztikai eszköz: Diagnosztikai tesztet futtathat a vezeték nélküli adapter működésének ellenőrzésére. További információk A Kézi diagnosztikai eszköz című részben találhatók. Az eszköz az Eszközök menüből is elérhető.
Súgó | Intel(R) Wireless Troubleshooter súgó: Online súgó az Intel Wireless Troubleshooter alkalmazáshoz.
Névjegy: Kiírja az Intel Wireless Troubleshooter verzióadatait.

Elérhető súgó

Dátum, időpont és a hibaüzenet:

- A hiba leírása.
- Hibamegoldási hivatkozás (ha van). További részletek az alábbi Hibaelhárítás című részben találhatók.
- A hiba kijavításának javasolt lépéseire mutató hivatkozás.

Előzmények | A legutóbbi öt riasztás listája. A riasztások idősorrendben vannak felsorolva, a lista a legújabbal kezdődik.

## Kézi diagnosztikai eszköz

A Kézi diagnosztikai eszközzel diagnosztikai vizsgálatokat futtathat a vezeték nélküli adapter működőképességének ellenőrzésére. Az eszköz a vizsgálatok eredményeit két szinten tudja megjeleníteni: felhasználói szinten és műszaki támogatási szinten. Felhasználói szinten az eszköz a diagnosztikai lépésekről csak rövid leírást ad, és minden egyes lépésnél csak azt mutatja, hogy az adapter megfelelt vagy sem. A műszaki támogatási szint naplófájlt is készít, amely minden elvégzett vizsgálatról részletes információkat tartalmaz. Ez a naplófájl szövegfájlba menthető, és elküldhető e-mailben a műszaki támogatást nyújtó osztálynak a csatlakozási hibák kiküszöböléséhez.

Az eszközök menüből indítsa el a Kézi diagnosztikai eszközt.

A naplófájl helyének megadása:

1. Kattintson a Fájl gombra.
2. A naplófájl mentéséhez kattintson az Beállítások gombra. Ez a naplófájl szövegfájlba menthető, és a csatlakozási hibák kiküszöböléséhez elküldhető a műszaki támogatást nyújtó osztálynak vagy a rendszergazdának.
3. A naplófájl helyének megadásához kattintson a Tallózás gombra.
4. Az OK gombra kattintva visszatérhet a Kézi diagnosztikai eszköz ablakba.

A vizsgálatok futtatásához az alábbiak szerint járjon el:

1. Jelölje be minden egyes futtatni kívánt vizsgálat mellett a jelölőnégyzetet.
2. A kiválasztott vizsgálatok futtatásához kattintson a Tesztek futtatása gombra.
3. A Kézi diagnosztikai eszköz bezárásához kattintson a Bezárás gombra.

#### Választható vizsgálatok

Név | Leírás
--- | ---

Hardverteszt

A vizsgálat sikeres, ha a vezeték nélküli adapter jelen van és elérhető. A vizsgálat sikertelen, ha nincs adapter, vagy ha van, de le van tiltva. A vizsgálati összesítés mutatja, hogy a vezeték nélküli hardver engedélyezett-e.

Hibaelhárítás

- Győződjön meg róla, hogy az adapter szerepel az Eszközkezelőben a Hálózati adapterek alatt.
- Ha az adapter nem szerepel, kattintson jobb gombbal a Hálózati adapterek gombra, és válassza a Hardverváltozások keresése lehetőségre. Másik lehetőségként indítsa újra a rendszert.
- Győződjön meg róla, hogy az adapter engedélyezve van az Eszközkezelőben. Ha az adapter le van tiltva, az eszköz ikonján egy vörös X látható. Kattintson jobb gombbal az adapterre, és válassza a menü Engedélyezés parancsát.
- Ha az adapter mellett sárga felkiáltójel van, kattintson jobb gombbal az adapterre, és telepítse újra az illesztőprogramot az Intel(R) PROSet/Wireless CD-jéről.
- A hibaelhárítás egyéb lehetőségeiről a számítógép gyártójánál tájékozódhat.

Illesztőteszt

A vizsgálati összesítés mutatja, hogy a vezeték nélküli adapter az Intel(R) PRO/Wireless Network Connection melyik illesztőprogramját támogatja. A vizsgálat ellenőrzi, hogy az illesztőprogram bináris verziója kompatibilis-e az Intel(R) PROSet/Wireless telepített szoftverével. A vizsgálat sikertelen, ha az illesztőprogram bináris kódja nem található, vagy ha verziója nem felel meg az Intel(R) PROSet/Wireless szoftver verziójához (például 11.1.x.x verziójú Intel(R) PROSet/Wireless és 9.0.x.x, 9.1.x.x vagy 11.1.x.x verziójú illesztőprogram).

Hibaelhárítás

- Telepítse újra az illesztőprogramokat az Intel(R) PROSet/Wireless szoftver használatával.

Rádióteszt

A vizsgálati összesítés mutatja, hogy a rádió be van-e kapcsolva. A vizsgálat lekérdezi a rádió aktuális állapotát. A vizsgálat sikeres, ha a rádió be van kapcsolva. A vizsgálat sikertelen, ha a rádió ki van kapcsolva.

Hibaelhárítás

Győződjön meg róla, hogy a vezeték nélküli rádió be van kapcsolva. A rádiót kétféle módon lehet ki- és bekapcsolni:

- a fizikai kapcsolóval
- az Intel(R) PROSet/Wireless szoftver Rádió be / Rádió ki gombjával. További információk A vezeték nélküli rádió be- és kikapcsolása című részben találhatók.

Környezeti keresés teszt

A vizsgálat megkeresi a vezeték nélküli adapter hatótávolságán belüli vezeték nélküli hálózatokat. A vizsgálat sikeres, ha a keresőlistában vannak hálózatok. A Vizsgálati összesítés mutatja, hány hálózatra lehet csatlakozni.

Hibaelhárítás

- Győződjön meg róla, hogy egy hozzáférési pont hatókörzetében van.
- Kapcsolja ki, majd be a vezeték nélküli rádiót.
- Győződjön meg róla, hogy a beállított vezeték nélküli frekvenciasáv ugyanaz-e, mint a hozzáférési ponté.
- Kapcsolja ki, majd be a hozzáférési pontot.

Társítási teszt

A vizsgálati összesítés mutatja, hogy az adapter Társított vagy Nem társított. A társítás eszközök közötti vezeték nélküli kapcsolat felépítését és fenntartását jelenti. Ha a titkosítás engedélyezve van, az eszközök csak biztonsági azonosító adatokat cserélnek egymással. A vizsgálat ellenőrzi, hogy a vezeték nélküli csatlakozás létrehozható-e. A vizsgálat sikeres, ha az ügyfélgépet sikerült hozzárendelni.

Hibaelhárítás

- Ha a hozzáférési pont jele gyenge, végezze el az alábbi jelvizsgálatot.
- Győződjön meg róla, hogy létrejött egy profil. Ha igen:
  - Győződjön meg róla, hogy a profil SSID-je ugyanaz, mint a hozzáférési pont hálózatneve (SSID-je).
  - Távolítsa el a profilt, és hozzon létre új profilt.
- Győződjön meg róla, hogy a vezeték nélküli hálózat nem szerepel a Kizárási listán.
- Győződjön meg róla, hogy a MAC-cím nincs kizárva a hozzáférési pontban.

Hitelesítési teszt

A társítás utáni folyamatot vizsgálja, amelynek során megtörténik a vezeték nélküli eszköz vagy a felhasználó identitásának ellenőrzése, majd a hálózati hozzáférés engedélyezése. A vizsgálat lekérdezi a hitelesítési állapotadatokat, beleértve az összes Cisco-kompatibilis kiterjesztést és a biztonsággal kapcsolatos információkat. A vizsgálat sikeres, ha az ügyfélgépet sikerült hitelesíteni. A vizsgálat sikertelen, ha az ügyfélgépet nem sikerült hitelesíteni. A Vizsgálati összesítés mutatja, hogy a hálózati csatlakozás megköveteli-e a hitelesítést.

Hibaelhárítás

- Az Intel(R) PROSet/Wireless főablakának ablak Eszközök menüjében válassza ki az Intel(R) Wireless hibaelhárító lehetőséget. A jelen vizsgálatnál tapasztalt problémák megoldásához a Vezeték nélküli kapcsolat eseménynézőjét kiválasztva jelenítse meg a hibanapló bejegyzéseit.
- Profilja szerkesztésével biztosítsa, hogy a WEP-kulcs, a PSK, a jelszó és a tanúsítványok adatai helyesek legyenek.
- Távolítsa el a meglévő profilt, és hozzon létre új profilt.

Jelvizsgálat

A vizsgálati összefoglaló mutatja a jel minőségét. Ha a jelminőség alacsony, a Hibaelhárítás gombra kattintva diagnosztizálja és szüntesse meg a problémát.

Hibaelhárítás

- Próbálja számítógépét a vezeték nélküli hozzáférési ponttól vagy útválasztótól 3-6 méterre elhelyezni.
- A zavarjelek csökkentéséhez távolodjon el a készülékektől (mikrosütőktől, mobiltelefonoktól vagy 2,4 GHz-es telefonoktól) vagy az azonos csatornát használó hozzáférési pontoktól.
- Növelje a hozzáférési pont adási teljesítményét.

Ping teszt

A vizsgálat ellenőrzi, hogy a vezeték nélküli adapter a hozzáférési pontnak, az alapértelmezett átjárónak, a DHCP-kiszolgálónak (ha engedélyezve van) és a DNS-kiszolgálóknak sikeresen tud-e üzeneteket küldeni és tőlük üzeneteket kapni. A vizsgálati összesítés mutatja, hogy érkeztek-e válaszok ezektől az eszközöktől.

Példa: Válasz: HP, alapértelmezett átjáró. Nincs válasz: DHCP-kiszolgáló

MEGJEGYZÉS: Ha ez a hozzáférési pont és alapértelmezett átjáró sikeresen pingelhető, de annak DNS-kiszolgálója nem, ez nem a vezeték nélküli hálózat problémája, hanem általános hálózati probléma.

Hibaelhárítás

- Tiltsa le a tűzfalat, majd futtassa újra a ping tesztet.
- Otthoni hálózata beállítási hibáinak elhárításához lépjen kapcsolatba a hozzáférési pont gyártójával.
- Vállalati felhasználók a rendszergazdától kérhetnek segítséget.

Hibaelhárítás | Diagnosztizálja és elhárítja az egyes tesztek megjelenített problémáit. A Hibaelhárítás gomb aktívvá válik, ha egy teszt sikertelen.
Tesztek futtatása | Végrehajtja a kiválasztott teszteket.
Bezárás | Az oldal bezárása.
Súgó? | Megjeleníti az adott oldalhoz tartozó súgószöveget.

### A vezeték nélküli kapcsolat eseménynézője

A Vezeték nélküli kapcsolat eseménynézője megjeleníti a hibanapló bejegyzéseit. A naplóbejegyzések elmenthetők bináris fájlba, amely elküldhető az ügyfélszolgálatnak. A Vezeték nélküli kapcsolat eseménynézőjének elindításához az Eszközök menüben kattintson az Intel Wireless Troubleshooter lehetőségre. Kattintson a Vezeték nélküli kapcsolat eseménynézője lehetőségre.

#### A Vezeték nélküli kapcsolat eseménynézőjének leírása

Név | Leírás
--- | ---

Fájl

Beállítások:

Itt módosíthatja a naplófájl tárolási helyét.

1. A Vezeték nélküli események megjelenítőjének beállításai megnyitásához kattintson a Fájl > Beállítások gombra.
2. Adja meg az elmentett naplófájlok alapértelmezett mappáját: Az alapértelmezett hely a Dokumentumok. A mappa máshová való elmentéséhez kattintson a Tallózás gombra.
3. Fájlnév: A fájlnév a gép alapértelmezett neve.
4. A fájl maximális mérete (kB): Írja be a fájlméretet kB-ban.
5. Az OK gombra kattintva bezárhatja az oldalt és elmentheti a módosításokat. A Mégse gombbal bezárhatja az oldalt és elvetheti a módosításokat.

Ha azt szeretné, hogy a naplófájl egy megadott számú nap elteltével egy archiválási helyre másolódjon:

1. Kattintson a Naplófájl másolása máshová lehetőségre.
2. Célmappa: Írja be a fájlok tárolási helyét, vagy a Tallózás gombra kattintva válasszon egy mappát.
3. Gyakoriság (napban): Válassza ki, milyen gyakran másolódjanak a fájlok a célmappába.
4. Az OK gombra kattintva bezárhatja az oldalt és elmentheti a módosításokat. A Mégse gombbal bezárhatja az oldalt és elvetheti a módosításokat.

Kilépés: Ide kattintva kiléphet a Vezeték nélküli kapcsolat eseménynézőjéből és visszatérhet az Intel Wireless Troubleshooter alkalmazásba.

MEGJEGYZÉS: A rendszergazda a Rendszergazda-eszköz Alkalmazás-beállítások oldalának A vezeték nélküli kapcsolat eseménynézőjének beállításai lapján beállíthatja a naplófájl alapértelmezett útvonalát.

Üzemmód

Itt tekintheti meg a jelenlegi vagy a korábban elmentett eseményrekordokat:

- Események valós idejű megjelenítése: Itt valós időben tekintheti meg a hibaeseményeket.
- Naplófájl megjelenítése: Ezt választva megnyithat egy korábban elmentett naplófájlt, vagy fájlba mentheti a jelenlegi hibaesemény-rekordot.

Súgó? | Megjeleníti az adott oldalhoz tartozó súgószöveget. Névjegy: Kiírja az Intel Wireless Troubleshooter verzióadatait.

A vezeték nélküli kapcsolat eseménynézője

Szint: A csatlakozási probléma súlyosságát ikon jelzi.

A súlyossági szintek a következők:

- Információk
- Hiba
- Figyelmeztetés

Leírás: A csatlakozási probléma rövid leírása.
Dátum és időpont: Az észlelt csatlakozási probléma dátuma és időpontja. Ez az oszlop növekvő vagy csökkenő sorrendbe rendezhető. A rendezéshez kattintson az események fejlécére.
Megnyitás | Megnyitja az Intel(R) Wireless Troubleshooter korábbi futtatásaikor archivált naplófájlokat.
Törlés | Az információk törlése a Vezeték nélküli kapcsolat eseménynézőjéből.
Mentés másként | A meglévő napló mentése. Elfogadhatja a felajánlott nevet, vagy megadhat másikat.

# Hibaelhárítás

Az Intel Wireless Troubleshooter által észlelt hibák megoldására az alábbi módszereket használhatja:

A vezeték nélküli adapter nem kapott IP-címet
Az alkalmi hálózaton nincs forgalom, és nincsenek rá csatlakoztatva egyenrangú ügyfélgépek
Az alkalmi hálózaton nincs forgalom, és minden egyenrangú ügyfélgép kijelentkezett a hálózatból
Olyan hálózatra van csatlakozva, amelynek hálózatneve (SSID) alapértelmezett. Lehet, hogy a hálózat vagy hozzáférési pont nem titkosításra van konfigurálva
Olyan hálózatra van csatlakozva, amely nem titkosításra van konfigurálva, és a rendszerben vannak megosztott mappák
A rendszer vezeték nélküli hálózati adaptere le van tiltva
A rendszerben nem található vezeték nélküli hálózati adapter
Nincs telepítve a vezeték nélküli hálózati adapter illesztőprogramja
Megszakadt a kapcsolat a hozzáférési ponttal

Ha rendszergazda vagy tapasztalt felhasználó, ezekkel a hibaüzenetekkel diagnosztizálhatja vezeték nélküli hálózati profiljainak problémáit.

Az alkalmazás nem indult el
Sikertelen hitelesítés érvénytelen felhasználónév miatt
Sikertelen hitelesítés érvénytelen felhasználói adatok miatt
Sikertelen hitelesítés érvénytelen felhasználói tanúsítvány miatt
Sikertelen hitelesítés érvénytelen kiszolgáló-identitás miatt
Sikertelen hitelesítés érvénytelen kiszolgáló-adatok miatt
Sikertelen hitelesítés érvénytelen kiszolgáló-tanúsítvány miatt
Sikertelen hitelesítés, mert az AAA kiszolgáló nem érhető el
Az AAA kiszolgáló elutasította az EAP módszert
A tanúsítvány letöltéséhez megadott PIN helytelen
Hiba történt, mert váratlanul eltávolították a GSM-adaptert
A chipkártyát váratlanul eltávolították
Sikertelen hitelesítés időtúllépés miatt
A rendszergazda-profil hitelesítése sikertelen volt
A rendszergazda-profil nem kapott IP-címet

# A vezeték nélküli adapter nem kapott IP-címet

A vezeték nélküli adapter nem kapott érvényes IP-címet. A vezeték nélküli kapcsolat jelszava vagy titkosító kulcsa nem egyezik a hozzáférési pontéval. Egyéb lehetséges okok: a vezeték nélküli hálózathoz statikus IP-cím szükséges, probléma van a DHCP-kiszolgálóval, vagy általános hálózati hiba van.

Az üzenet törléséhez az alábbiak szerint járjon el:

- A hálózati biztonság beállításaiban írja be újra a vezeték nélküli biztonsági jelszót. Lásd a Személyes biztonsági szint leírását.
- Indítsa újra a hozzáférési pontot, útválasztót, számítógépet, valamint a DSL-modemet vagy kábelmodemet.
- Ellenőrizze a hozzáférési pont vagy vezeték nélküli útválasztó biztonsági beállításait. Ha segítségre van szüksége, forduljon a hozzáférési pont vagy útválasztó gyártójához.
- A vezeték nélküli kapcsolat beállításához kérje a rendszergazda segítségét.

# Az alkalmi hálózaton nincs forgalom, és nincsenek rá csatlakoztatva egyenrangú ügyfélgépek

Ha létrehoz egy alkalmi hálózatot és arra két percig nem csatlakozik egyenrangú ügyfélgép, ez a riasztás jelzi, hogy az alkalmi hálózaton nincs forgalom.

Ez az értesítés az Alkalmazás-beállításokban engedélyezhető vagy tiltható le.

Az üzenet törléséhez az alábbiak szerint járjon el:

1. Az Eszközök menüben kattintson az Alkalmazás-beállítások elemre.
2. Görgessen le az Alkalmi hálózat értesítései elemre.
3. Szüntesse meg az Értesítés, ha az alkalmi hálózaton nincsenek egyenrangú ügyfélgépek bejelölését.
4. A beállítások mentéséhez és az Intel(R) PROSet Wireless főablakába való visszatéréshez kattintson az OK gombra.

# Az alkalmi hálózaton nincs forgalom, és minden egyenrangú ügyfélgép kijelentkezett a hálózatból

Ha létrehoz egy alkalmi hálózatot vagy csatlakozik egy résztvevőket tartalmazó alkalmi hálózatra, ez a riasztás jelzi, hogy egy vagy minden résztvevő kijelentkezett.

Ez a riasztási értesítés az Alkalmazás-beállításokban van beállítva.

Az üzenet törléséhez az alábbiak szerint járjon el:

1. Az Eszközök menüben kattintson az Alkalmazás-beállítások elemre.
2. Görgessen le az Eszköz-eszköz (alkalmi) hálózat elemre.
3. Szüntesse meg az Értesítés, ha minden egyenrangú ügyfélgép kijelentkezett a hálózatból bejelölését.
4. A beállítások mentéséhez és az Intel(R) PROSet Wireless főablakába való visszatéréshez kattintson az OK gombra.

# Olyan hálózatra van csatlakozva, amelynek hálózatneve (SSID) alapértelmezett. Lehet, hogy a hálózat vagy hozzáférési pont nem titkosításra van konfigurálva

Ha alapértelmezett hálózatnevű (SSID azonosítójú) hozzáférési pontra csatlakozik, ez biztonsági problémát jelenthet. Az ilyen hozzáférési pont általában az összes biztonsági és felügyeleti beállítás alapértelmezését használja (például nyílt hitelesítést, alapértelmezett IP-címet, felhasználónevet vagy jelszót). Ha ez egy személyes hálózat, a biztonság növelése érdekében változtassa meg a hálózat nevét és biztonsági beállításait.

Ez az értesítés az Alkalmazás-beállításokban engedélyezhető vagy tiltható le.

Az üzenet törléséhez az alábbiak szerint járjon el:

1. Az Eszközök menüben kattintson az Alkalmazás-beállítások elemre.
2. Görgessen le az SSID-értesítés elemre.
3. Szüntesse meg az Értesítés, ha a hálózat neve (SSID) alapértelmezett bejelölését.
4. A beállítások mentéséhez és az Intel(R) PROSet Wireless főablakába való visszatéréshez kattintson az OK gombra.

# Olyan hálózatra van csatlakozva, amely nem titkosításra van konfigurálva, és a rendszerben vannak megosztott mappák

A fájl- és nyomtatómegosztás lehetővé teszi, hogy a hálózat más számítógépei hozzáférhessenek az Ön gépének erőforrásaihoz. Ha hordozható számítógépén engedélyezi a fájl- és nyomtatómegosztást, legyen óvatos.

Ha akkor kapja ezt a riasztást, amikor megosztott mappákat tartalmazó vezeték nélküli LAN-ra csatlakozik, az értesítést az alábbi módon tilthatja le:

Ez az értesítés az Alkalmazás-beállításokban engedélyezhető vagy tiltható le.

Ha törölni kívánja ezt az üzenetet, és a hálózatból való kijelentkezéskor vissza kívánja állítani a megosztott mappákat:

1. Az Eszközök menüben kattintson az Alkalmazás-beállítások elemre.
2. Görgessen le az Értesítés megosztott mappákról elemre.
3. Jelölje be az Értesítések letiltása lehetőséget, ha meg kívánja tartani megosztott mappáinak jelenlegi beállításait, amikor nyílt, nem biztonságos hálózatra csatlakozik.
4. A beállítások mentéséhez és az Intel(R) PROSet Wireless főablakába való visszatéréshez kattintson az OK gombra.

# A rendszer vezeték nélküli hálózati adaptere le van tiltva

Engedélyezze a vezeték nélküli adaptert.

1. Jobb gombbal kattintson a Sajátgép ikonra.
2. Válassza ki a Tulajdonságok pontot.
3. Kattintson a Hardver gombra.
4. Kattintson az Eszközkezelő gombra.
5. Kattintson a Hálózati adapterek elemre.
6. Jobb gombbal kattintson a listában az Intel(R) PRO/Wireless adapterre.
7. Kattintson az Engedélyezés gombra.
8. Az Eszközkezelő bezárásához kattintson a Fájl > Kilépés gombra.
9. A Rendszertulajdonságok bezáráshoz kattintson az OK gombra.

# A rendszerben nem található hálózati adapter

A rendszer nem észlelt Intel vezeték nélküli adaptert a rendszerben. Lehet, hogy az adaptert eltávolították, vagy nincs telepítve.

Először nézze meg, van-e vezeték nélküli adapter az Eszközkezelő listájában.

1. Jobb gombbal kattintson a Sajátgép ikonra.
2. Válassza ki a Tulajdonságok pontot.
3. Kattintson a Hardver gombra.
4. Kattintson az Eszközkezelő gombra.
5. Kattintson a Hálózati adapterek elemre.

Ha a listában van Intel(R) PRO/Wireless adapter, frissítse annak illesztőprogramját az Intel Corporation támogatási webhelyéről: http://support.intel.com/. Ha a listában nincs Intel(R) PRO/Wireless adapter, forduljon számítógépe gyártójához.

# Nincs telepítve a vezeték nélküli hálózati adapter illesztőprogramja

A rendszer nem észlelt Intel vezeték nélküli adaptert a rendszerben. Lehet, hogy frissítenie kell a vezeték nélküli adapter illesztőprogramját.

Először nézze meg, van-e vezeték nélküli adapter az Eszközkezelő listájában.

1. Jobb gombbal kattintson a Sajátgép ikonra.
2. Válassza ki a Tulajdonságok pontot.
3. Kattintson a Hardver gombra.
4. Kattintson az Eszközkezelő gombra.
5. Kattintson a Hálózati adapterek elemre.

Ha a vezeték nélküli adapter szerepel a listában:

1. Kattintson jobb gombbal a számítógépben telepített Intel(R) PRO/Wireless hálózati kártyára.
2. Kattintson az Illesztőprogram frissítése gombra. Megjelenik a Hardver frissítése - üdvözli a varázsló üzenet.
3. A Hardver frissítése varázsló képernyőjén kattintson az Igen, de csak most lehetőségre.
4. Kattintson a Tovább gombra.
5. Kattintson A szoftver telepítse beavatkozás nélkül lehetőségre. Ha tudja, hol található az illesztőprogram, választhatja a Telepítsen listából vagy adott helyről lehetőséget is.
6. Ha a Nem lehet folytatni a Hardver frissítése varázslót üzenet jelenik meg, forduljon az Intel Corporation támogatási webhelyéhez: http://support.intel.com/.

Ha a vezeték nélküli adapter nem szerepel a listában: Forduljon az Intel Corporation támogatási webhelyéhez: http://support.intel.com/.

# Megszakadt a kapcsolat a hozzáférési ponttal

A következő hibaüzenetek jelennek meg, ha a vezeték nélküli adapter lekapcsolódott a hálózati hozzáférési pontról.

Lekapcsolódás a hozzáférési pontról sikertelen társítás miatt.
Lekapcsolódás a hozzáférési pontról hitelesítési hibák miatt.
Lekapcsolódás a hozzáférési pontról a TKIP protokoll Michael integritásellenőrzésének sikertelensége miatt.
Lekapcsolódás a hozzáférési pontról egy 2-es osztályú keret hitelesítési hibája miatt.
Lekapcsolódás a hozzáférési pontról egy 3-as osztályú keret társítási hibája miatt.
Lekapcsolódás a hozzáférési pontról sikertelen újratársítás miatt.
Lekapcsolódás a hozzáférési pontról információs elem hibája miatt.
Lekapcsolódás a hozzáférési pontról az EAPOL-kulcsot átvivő protokollnál használt négylépéses handshake hibája miatt.
Lekapcsolódás a hozzáférési pontról 802.1X hitelesítési hiba miatt.

Javasolt tevékenység: Válassza ki a profilt. Kattintson a Csatlakozás gombra, és próbáljon csatlakozni a hálózathoz.

# Az alkalmazás nem indult el

Nem található a profil csatlakozásakor indítandó alkalmazás. Ellenőrizze a fájl nevét és elérési útját a Profil varázsló speciális beállításai alatt.

A fájl nevének és elérési útjának ellenőrzése:

1. Az Intel(R) PROSet/Wireless főablakában kattintson a Profilok gombra.
2. Válassza ki a profilt.
3. Kattintson a Tulajdonságok gombra.
4. Kattintson a Speciális gombra.
5. Kattintson az Alkalmazás indításának engedélyezése pontra. Ellenőrizze, hogy helyes-e a fájl neve és elérési útja.
6. A Speciális beállítások bezárásához kattintson az OK gombra.
7. Az Általános beállítások bezárásához és a Profilok listába való visszatéréshez kattintson az OK gombra.

# Sikertelen hitelesítés, mert a felhasználó neve érvénytelen: Írja be újra a felhasználónevet

Ezt a hitelesítési hibát érvénytelen felhasználónév okozhatja.

Ez a hiba a következő lépésekkel hárítható el:

1. Válassza ki a megfelelő profilt a Profilok listáról.
2. Az Általános beállítások megnyitásához kattintson a Tulajdonságok gombra.
3. A Biztonsági beállítások megnyitásához kattintson a Tovább gombra. A Vállalati biztonsági szint van kiválasztva.
4. Válassza ki a megfelelő 802.1X hitelesítési típust.

> TTLS, PEAP vagy EAP-FAST profil esetén:

> - Válassza a Használja a következőt lehetőséget.
> - Ellenőrizze, helyes-e a felhasználónév.

5. A beállítások mentéséhez kattintson az OK gombra.

# Sikertelen hitelesítés, mert a felhasználó azonosító adatai érvénytelenek: Írja be újra az azonosító adatokat

Ezt a hitelesítési hibát érvénytelen felhasználói adatok (felhasználónév, jelszó stb.) okozhatják.

Ez a hiba a következő lépésekkel hárítható el:

1. Válasszon egy TTLS, PEAP, LEAP vagy EAP-FAST profilt a Profilok listáról.
2. Az Általános beállítások megnyitásához kattintson a Tulajdonságok gombra.
3. A Biztonsági beállítások megnyitásához kattintson a Tovább gombra. A Vállalati biztonsági szint van kiválasztva.
4. Válassza a 802.1X hitelesítési típust.
5. A Felhasználó adatainál válassza a Használja a következőt lehetőséget.
6. Ellenőrizze a felhasználónév, a tartomány és a jelszó helyességét. Ha ki van választva Használja a Windows bejelentkezési adatokat vagy a Kérdezzen rá minden csatlakozáskor, ellenőrizze, hogy a vezeték nélküli hálózatra történő csatlakozáskor helyes felhasználói adatokat használ-e.
7. A beállítások mentéséhez kattintson az OK gombra.

# Sikertelen hitelesítés, mert a felhasználó tanúsítványa érvénytelen: Válasszon másik tanúsítványt

Ezt a hitelesítési hibát érvénytelen kiszolgálói (tartomány-) adatok okozhatják.

Ez a hiba a következő lépésekkel hárítható el:

1. Válassza ki a megfelelő profilt a Profilok listáról.
2. Az Általános beállítások megnyitásához kattintson a Tulajdonságok gombra.
3. A Biztonsági beállítások megnyitásához kattintson a Tovább gombra. A Vállalati biztonsági szint van kiválasztva.
4. Válassza ki a megfelelő 802.1X hitelesítési típust.
5. TLS profil esetén: Kattintson a Kiválasztás gombra, és válasszon másik tanúsítványt a telepített tanúsítványok listájáról.
6. Kattintson az OK gombra.
7. A beállítások mentéséhez kattintson az OK gombra.

> Megjegyzések a tanúsítványokkal kapcsolatban: A megadott identitásnak egyeznie kell a tanúsítvány Kapta mezőjének tartalmával, és regisztrálva kell lennie a hitelesítő által használt hitelesítő kiszolgálón (például RADIUS kiszolgálón). A tanúsítványnak érvényesnek kell lennie a hitelesítő kiszolgálón. Ez a követelmény a hitelesítő kiszolgálótól függ, és általában azt jelenti, hogy a tanúsítvány kibocsátójának tanúsító hatóságként szerepelnie kell a hitelesítő kiszolgálón. Ugyanazzal a felhasználónévvel kell bejelentkezve lennie, mint amelyet a tanúsítvány telepítésekor használt.

# Sikertelen hitelesítés, mert a kiszolgáló identitása érvénytelen: Írja be újra a kiszolgáló nevét

+Ezt a hitelesítési hibát érvénytelen kiszolgáló-azonosító adatok okozhatják.

Ez a hiba a következő lépésekkel hárítható el:

1. Válassza ki a megfelelő profilt a Profilok listáról.
2. Az Általános beállítások megnyitásához kattintson a Tulajdonságok gombra.
3. A Biztonsági beállítások megnyitásához kattintson a Tovább gombra. A Vállalati biztonsági szint van kiválasztva.
4. Válassza ki a megfelelő 802.1X hitelesítési típust.
5. TTLS vagy PEAP profil esetén: Ellenőrizze, hogy helyes-e a Barangolási azonosító kiszolgálóneve.
6. A beállítások mentéséhez kattintson az OK gombra.

# Sikertelen hitelesítés, mert a kiszolgáló azonosító adatai érvénytelenek: Írja be újra a kiszolgáló azonosító adatait

Ezt a hitelesítési hibát érvénytelen kiszolgálói (tartomány-) adatok okozhatják.

Ez a hiba a következő lépésekkel hárítható el:

1. Válassza ki a megfelelő profilt a Profilok listáról.
2. Az Általános beállítások megnyitásához kattintson a Tulajdonságok gombra.
3. A Biztonsági beállítások megnyitásához kattintson a Tovább gombra. A Vállalati biztonsági szint van kiválasztva.
4. Válassza ki a megfelelő 802.1X hitelesítési típust.

> TTLS, PEAP vagy EAP-FAST profil esetén:

> - A Felhasználó adatainál válassza a Használja a következőt lehetőséget.
> - Ellenőrizze, helyes-e a tartomány.

> Ha ki van választva Használja a Windows bejelentkezési adatokat vagy Kérdezzen rá minden csatlakozáskor, ellenőrizze, hogy a vezeték nélküli hálózatra történő csatlakozáskor helyes tartomány-adatokat használ-e. MEGJEGYZÉS: Ez a lehetőség csak akkor jelenik meg, ha telepítve van az Egyszeri bejelentkezés vagy a Bejelentkezés előtti csatlakozás.
> LEAP profilok esetén: Válassza a Használja a következő felhasználónevet és jelszót lehetőséget, és ellenőrizze, helyes-e a tartomány. Ha a Kérje a felhasználónevet és a jelszót lehetőség van kiválasztva, ellenőrizze, hogy a rendszer a helyes tartományt és felhasználónevet használja-e, amikor csatlakozik a vezeték nélküli hálózatra. (Ezeknek egyezniük kell a Biztonsági beállítások ablakban látható adatokkal.)

5. A beállítások mentéséhez kattintson az OK gombra.

# Sikertelen hitelesítés, mert a kiszolgáló tanúsítványa érvénytelen: Válasszon másik tanúsítványt

Ezt a hitelesítési hibát érvénytelen kiszolgáló-tanúsítvány okozhatja.

Ez a hiba a következő lépésekkel hárítható el:

1. Válassza ki a megfelelő profilt a Profilok listáról.
2. Az Általános beállítások megnyitásához kattintson a Tulajdonságok gombra.
3. A Biztonsági beállítások megnyitásához kattintson a Tovább gombra. A Vállalati biztonsági szint van kiválasztva.
4. A megfelelő 802.1X hitelesítési típus van kiválasztva.

> TTLS vagy PEAP profil esetén: Ellenőrizze, hogy a listában a megfelelő hitelesítési típus van-e kiválasztva. Egy másik telepített tanúsítvány kiválasztásához vagy egy másik kiszolgálónév vagy tanúsítványnév magadásához kattintson a Tovább gombra. Kattintson az OK gombra.
> TLS profil esetén: Kattintson a Kiválasztás gombra, válasszon másik tanúsítványt a telepített tanúsítványok listájáról, majd kattintson az OK gombra.

5. Kattintson a Bezárás gombra.
6. A beállítások mentéséhez kattintson az OK gombra.

Megjegyzés a tanúsítványokkal kapcsolatban: A megadott identitásnak egyeznie kell a tanúsítvány Kapta mezőjének tartalmával, és regisztrálva kell lennie a hitelesítő által használt hitelesítő kiszolgálón (például RADIUS kiszolgálón). A tanúsítványnak érvényesnek kell lennie a hitelesítő kiszolgálón. Ez a követelmény a hitelesítő kiszolgálótól függ, és általában azt jelenti, hogy a tanúsítvány kibocsátójának tanúsító hatóságként szerepelnie kell a hitelesítő kiszolgálón. Ugyanazzal a felhasználónévvel kell bejelentkezve lennie, mint amelyet a tanúsítvány telepítésekor használt.

# Sikertelen hitelesítés, mert az AAA kiszolgáló nem érhető el

A vezeték nélküli adapter hozzárendelés van a hozzáférési ponthoz, de a 802.1X hitelesítés a hitelesítő kiszolgáló válasza miatt nem fejezhető be.

Ez a hiba a következő lépésekkel hárítható el:

1. Válassza ki a profilt
2. A Csatlakozás gombra kattintva megkísérelheti hozzárendelni az adaptert a hálózathoz, és hitelesíteni a kiszolgálóval.

# Az AAA kiszolgáló elutasította az EAP módszert

Ez a hiba akkor jelentkezik, ha az AAA kiszolgáló nem fogadja el a beállított hitelesítést.

Ez a hiba a következő lépésekkel hárítható el:

1. Kattintson duplán az Intel(R) PROSet/Wireless tálcaikonra.
2. Kattintson az Intel(R) PROSet Wireless főablakában a Profilok gombra.
3. Válassza ki a hozzárendelt vagy legutóbbi profilt a Profilok listáról.
4. Az Általános beállítások megnyitásához kattintson a Tulajdonságok gombra.
5. A Biztonsági beállítások megnyitásához kattintson a Tovább gombra.
6. Győződjön meg róla, hogy be van jelölve a 802.1X engedélyezése.
7. Győződjön meg róla, hogy a megfelelő hitelesítési típus van kiválasztva.
8. Írja be a szükséges biztonsági adatokat.
9. Kattintson az OK gombra. Ezzel ismét aktiválódik a profil. Az Intel(R) PROSet/Wireless most megpróbál csatlakozni a vezeték nélküli hálózatra.

# A tanúsítvány letöltéséhez megadott PIN helytelen: Írja be újra a PIN-t

A helytelen PIN miatt nem lehetett letölteni a tanúsítványt.

Javasolt tevékenység: Írja be a helyes PIN-t.

# Hiba történt, mert váratlanul eltávolították a GSM-adaptert

Ez a hiba akkor jelentkezik, ha a GSM adapter nincs rendesen behelyezve a mobil egységbe, vagy ha váratlanul eltávolították a mobil egységből.

Ez a hiba a következő lépésekkel hárítható el:

1. Helyezze be újra a GSM adaptert.
2. A képernyő jobb alsó sarkában kattintson duplán az Intel(R) PROSet Wireless ikonra.
3. Válassza ki a társított vagy legutóbbi profilt a Profilok listáról.
4. Kattintson a Csatlakozás gombra. Ezzel ismét aktiválódik a profil. Az Intel(R) PROSet/Wireless szoftver most megpróbál csatlakozni a vezeték nélküli hálózatra.

# A chipkártyát váratlanul eltávolították

A hibát az okozta, hogy váratlanul eltávolították a chipkártyát.

Ez a hiba a következő lépésekkel hárítható el:

1. Helyezze be a chipkártyát.
2. Válassza ki a 802.1X EAP-SIM hitelesítési profilt.
3. Kattintson a Csatlakozás gombra, és próbáljon csatlakozni a hálózathoz.

# Sikertelen hitelesítés, mert az időzítő lejárt

A hitelesítés sikertelen, mert a hitelesítési időzítő lejárt, miközben a mobil állomás hitelesíteni próbált. A probléma valószínű oka egy szabálysértő hozzáférési pont vagy a RADIUS kiszolgáló hibája.

Javasolt tevékenység:

- Ha szabálysértő hozzáférési pontra gyanakszik, felveheti ezt a hozzáférési pontot a kizárt hozzáférési pontok listájára, hogy a jövőben ne próbálkozzon vele a vezeték nélküli adapter.
- Ha nem gyanakszik szabálysértő hozzáférési pontra, kattintson a profilra a Profilok listában. A Csatlakozás gombra kattintva hozzárendelheti az adaptert a hálózathoz, és megkísérelheti a hitelesítést a kiszolgálóval.

# A rendszergazda-profil hitelesítése sikertelen

Ez a hiba akkor jelentkezik, ha a hitelesítő (például egy hozzáférési pont vagy AAA kiszolgáló) elutasította a profil hitelesítési adatait. A probléma megoldásához kérjen segítséget a rendszergazdától.

# A rendszergazda-profil nem kapott IP-címet

A vezeték nélküli adapter nem kapott érvényes IP-címet. A vezeték nélküli kapcsolat jelszava vagy titkosító kulcsa nem egyezik a hozzáférési pontéval. Egyéb lehetséges okok: a vezeték nélküli hálózathoz statikus IP-cím szükséges, probléma van a DHCP-kiszolgálóval, vagy általános hálózati hiba van.

Javasolt tevékenység: A vezeték nélküli kapcsolat beállításához kérje a rendszergazda segítségét.

Vissza az oldal tetejére

Vissza a tartalomjegyzékhez

Védjegyek és nyilatkozatok