סקירת רשת אלחוטית

חזרה לתוכן העניינים

# סקירת רשת אלחוטית

אודות טכנולוגיית רשת אלחוטית
מה דרוש לי כדי להתקין רשת אלחוטית?
יסודות עבודה ברשת אלחוטית

- מהו כלי עזר לניהול רשת אלחוטית?
- שם רשת
- פרופילים
- אבטחה
- זיהוי רשת אלחוטית
- בחירת מצב רשת אלחוטית

כיצד להפעיל ולכבות את הרדיו?

## אודות רשתות אלחוטיות

רשת מקומית אלחוטית (WLAN) מחברת מחשבים יחד מבלי להשתמש בכבלי רשת. ב- WLAN, התקן שנקרא נקודת גישה או נתב אלחוטי, שולח נתונים למחשבים תואמים ומקבל מהם נתונים באמצעות תקשורת רדיו. נקודת הגישה או הנתב האלחוטי הינם התקן קטן המספק גישה ל- WLAN ולאינטרנט. רשת WLAN מאפשרת לשתף קבצים או מדפסות בין מחשבים וכן את החיבור לאינטרנט.

בעת התקנת המתאם האלחוטי, עליך לבחור את מצב ההפעלה לסוג הרשת האלחוטית הרצויה. באפשרותך להשתמש במתאם Intel(R) Wireless WiFi Link 4965AGN כדי להתחבר להתקנים אלחוטיים אחרים, התואמים לתקן 802.11 לעבודה ברשת אלחוטית. להלן הוראות להקלת התהליך.

## מה דרוש לי כדי להתקין רשת אלחוטית?

להתקנת רשת אלחוטית, תזדקק לפריטים הבאים:

- נתב אלחוטי.
- מתאם רשת אלחוטית (כרטיס אלחוטי) עבור כל מחשב שברצונך לחבר לרשת האלחוטית (המתאם Intel(R) Wireless WiFi Link 4965AGN‏).
- אם ברצונך שלרשת ה- WLAN תהיה גישה לאינטרנט, תזדקק גם לשירות אינטרנט בפס רחב כגון כבלים או DSL‏. שירות זה כולל מודם לפס רחב.

## עובדות בסיסיות אודות רשתות אלחוטיות

להלן מושגים בסיסיים אחדים שעליך לדעת אודות רשתות 802.11 WLAN‏.

### כלי עזר לניהול רשת אלחוטית

תוכנת Intel(R) PROSet/Wireless מסייעת לנהל את חיבורי הרשת האלחוטית. התוכנה מסייעת להגדיר תחילה את החיבורים האלחוטיים ולאחר מכן לנהל חיבורים אלה בקלות, לפתוח ולסגור אותם ולנהל את האבטחה כנדרש. Microsoft Windows Zero Configuration הוא כלי עזר נוסף לניהול רשת אלחוטית; אין להשתמש בשני הכלים האלה יחד. זאת משום שהגדרות רשת שיצרת בכלי עזר אחד אינן מוחלות אם הכלי השני מנהל את החיבורים האלחוטיים. אנו ממליצים שתבחר כלי אחד לניהול החיבורים האלחוטיים ותתמיד איתו.

לקבלת מידע נוסף, ראה התחברות לרשת.

### שם רשת (SSID)

כל רשת מקומית אלחוטית (WLAN) משתמשת בשם רשת ייחודי לזיהוי הרשת. שם זה נקרא גם Service Set Identifier‏ (SSID‏). בעת התקנת המתאם האלחוטי, עליך לציין את ה- SSID‏. אם ברצונך להתחבר לרשת WLAN קיימת, עליך להשתמש בשם זה עבור רשת זו. אם אתה מתקין WLAN משלך, באפשרותך להגדיר שם משלך ולהשתמש בו בכל מחשב. השם יכול להיות באורך 32 תווים לכל היותר ולכלול אותיות ומספרים. ה- SSID, או שם הרשת, מוקצה בנקודת הגישה או בנתב האלחוטי.

### פרופילים

פרופיל משמש לניהול של חיבור המחשב ל- WLAN‏. פרופיל הוא אוסף הגדרות שקובעות כיצד המחשב מתחבר אל ה- WLAN‏. הגדרות אלה (הפרופיל) נשמרות במחשב שלך ומשמשות אותו בכל התחברות ל- WLAN‏. הפרופיל כולל את כל פרטי הרשת ואת הגדרות האבטחה. פרופילים שונים נוצרים עבור רשתות WLAN שונות. במחשב שלך, לכל WLAN יהיה פרופיל משלה שינהל את החיבור אליה. הפרופילים שבמחשב שלך מוצגים ברשימה פרופילים באמצעות Intel(R) PROSet/Wireless‏. בחלון הראשי של Intel(R) PROSet/Wireless באפשרותך ליצור, לערוך ולהסיר פרופילים.

### אבטחה

רשתות WLAN אחדות הן רשתות פתוחות או לא מאובטחות, ואחדות רשתות מאובטחות. רשת WLAN מאובטחת מגבילה את הגישה לרשת. קיימות שיטות ברמות שונות של אבטחה. תוכנת Intel(R) PROSet/Wireless מסייעת להגדיר בקלות שיטת אבטחה עבור ה- WLAN‏.

שיטות אבטחה נפוצות עבור רשתות WLAN עושות שימוש במפתחות או בסיסמאות, כאשר המחשב שמבקש גישה חייב לספק מפתח או סיסמה כדי לקבל גישה. רשתות WLAN משתמשות גם בהצפנה לקידוד הנתונים. בהצפנה, לפני שמחשב משדר נתונים, הוא משתמש במפתח הצפנה סודי כדי לערבל את הנתונים. המחשב הקולט משתמש באותו המפתח כדי לפענח את הנתונים. בעת התחברות לרשת קיימת, השתמש במפתח ההצפנה הניתן על-ידי מנהל הרשת האלחוטית. אם אתה מתקין רשת משלך, באפשרותך להגדיר מפתח משלך ולהשתמש בו בכל מחשב. תוכנת Intel(R) PROSet/Wireless יכולה לסייע לך לעשות זאת. שיטת האבטחה המשמשת את המחשב לקבלת גישה ל- WLAN מאוחסנת בפרופיל. לקבלת מידע שימושי נוסף, ראה אבטחה.

### זיהוי רשת אלחוטית

בהתאם לגודל ולרכיבים של רשת אלחוטית, קיימות דרכים שונות לזהות רשת אלחוטית:

- שם רשת או Service Set Identifier‏ (SSID‏): מזהה רשת אלחוטית. כל ההתקנים האלחוטיים ברשת חייבים להשתמש ב- SSID זהה. זוהי, כנראה, השיטה הנפוצה ביותר.
- ערכת שירות בסיסית (BSS‏): מורכבת משני צמתים, או תחנות, אלחוטיים או יותר, אשר זיהו זה את זה ויצרו תקשורת.
- SSID שידור: נקודת גישה יכולה לענות למחשבים השולחים מנות בדיקה באמצעות SSID הבדיקה. אם תכונה זו מאופשרת בנקודת הגישה, כל משתמש אלחוטי יכול ליצור שיוך לנקודת הגישה באמצעות SSID ריק (null‏).
- Basic Service Set Identifier‏ (BSSID‏): מזהה ייחודי עבור כל התקן אלחוטי. ה- BSSID הוא כתובת ה- Ethernet MAC של ההתקן.
- Extended Service Set Identifier‏ (ESSID‏): מקרה מיוחד של SSID המשמש לזיהוי רשת אלחוטית הכוללת נקודות גישה.
- ערכת שירות בסיסית בלתי-תלויה (IBSS‏): מצב פעולה במערכת 802.11, המאפשר תקשורת ישירה בין התקני 802.11, ללא צורך בהגדרת הפעלות תקשורת עם נקודת גישה.
- Independent Basic Service Set Identifier‏ (IBSSID‏): מקרה מיוחד של SSID המשמש לזיהוי רשת של מחשבים אלחוטיים, המוגדרים לתקשר בצורה ישירה זה עם זה, מבלי להשתמש בנקודת גישה.

### בחירת מצב רשת אלחוטית

רשתות אלחוטיות יכולות לפעול עם נקודות גישה או בלעדיהן, בהתאם למספר המשתמשים ברשת. מצב תשתית משתמש בנקודות גישה, כדי לאפשר למחשבים אלחוטיים לשלוח ולקבל מידע. מחשבים אלחוטיים משדרים לנקודת הגישה, נקודת הגישה מקבלת את המידע ומשדרת אותו למחשבים אחרים. נוסף על כך, נקודת הגישה יכולה להיות מחוברת לרשת מחווטת או לאינטרנט. נקודות גישה מרובות יכולות לשתף פעולה כדי לספק אזור כיסוי רחב.

מצב התקן להתקן, הנקרא גם מצב אד הוק, פועל ללא נקודות גישה ומאפשר למחשבים אלחוטיים לשלוח מידע ישירות למחשבים אלחוטיים אחרים. באפשרותך להשתמש במצב אד הוק כדי ליצור רשת של מספר מחשבים בבית או במשרד קטן, או להגדיר רשת אלחוטית זמנית לפגישה.

## כיצד להפעיל ולכבות את הרדיו?

יהיה עליך לכבות (או להפעיל) את הרדיו של המתאם האלחוטי בהזדמנויות שונות. לדוגמה, ייתכן שתידרש לכבות את הרדיו בעלותך למטוס. באפשרותך גם לכבות אותו כדי לחסוך בצריכת החשמל של הסוללה.

ישנן שלוש שיטות להפעלה ולכיבוי של הרדיו:

- באמצעות מתג החומרה של הרדיו האלחוטי (עשוי שלא להופיע בכל המחשבים).
- באמצעות הלחצן אלחוט מופעל/אלחוט כבוי ב- Intel(R) PROSet/Wireless‏.
- באמצעות Windows‏.

זכור שכדי להתחבר לרשת אלחוטית, עליך להפעיל שוב את הרדיו האלחוטי. אם אינך מצליח להתחבר לרשת אלחוטית, ודא שהרדיו מופעל הן במתג החומרה והן בלחצן אלחוט מופעל/אלחוט כבוי ב- Intel(R) PROSet/Wireless‏.

לקבלת מידע נוסף, ראה אפשור או נטרול הרדיו האלחוטי.

חזרה לראש הדף

חזרה לתוכן העניינים

סימנים מסחריים וכתבי ויתור