Intel(R) Wireless Troubleshooter

Takaisin Sisällys-sivulle

# Intel(R) Wireless Troubleshooter

Intel(R) Wireless Troubleshooter
Wireless-tapahtumientarkastelu
Manuaalinen vianmääritystyökalu
Virheiden ratkaiseminen

## Intel Wireless Troubleshooter

Intel Wireless Troubleshooter on sovellus, jonka avulla voit ratkaista langattoman verkon yhteysongelmia. Työpöydän oikeaan alakulmaan tulee hälytyssanoma havaittaessa yhteyteen liittyvä ongelma. Kun napsautat hälytyssanomaa, näyttöön tulee vianmäärityssanoma, joka sisältää suositellut toimet tapahtuneen yhteysongelman ratkaisemiseksi. Jos yhteysongelma syntyi esimerkiksi väärän salasanan vuoksi, voit käynnistää ohjatun profiilitoiminnon napsauttamalla näytössä olevaa hyperlinkkiä. Tältä sivulta voit myös käynnistää Wireless-tapahtumientarkastelun ja ottaa hälytysilmoitukset käyttöön tai poistaa ne käytöstä. Intel Wireless Troubleshooter on yhteensopiva Windows XP*- ja Windows 2000* -käyttöjärjestelmien kanssa.

#### Intel Wireless Troubleshooter -sovelluksen kuvaus

Intel Wireless Troubleshooter -sivu sisältää kaksi ruutua. Vasemmassa osassa ovat käytettävissä olevat työkalut. Oikeassa ruudussa on nykyisen yhteystila. Ruutu on jaettu kahteen osaan: virhesanoma ja suositeltu toimenpide. Suositeltava toimenpide -osa sisältää kuvauksen käytettävissä olevista apuohjelmista ja yhteysongelman ratkaisemisesta. Jos napsautat ohjetekstin linkkiä, ohjeteksti tulee esiin omassa ikkunassaan. Voit käynnistää ohjelman yhteysongelman ratkaisemiseksi napsauttamalla aiheeseen liittyvää virheenratkaisulinkkiä.

Nimi | Kuvaus
Valikkovaihtoehdot | Tiedosto | Wireless-tapahtumientarkastelu: Käynnistää Wireless-tapahtumientarkastelun.
Poista ilmoitus käytöstä/Ota ilmoitus käyttöön: Valitsemalla tämän voit poistaa hälytysilmoitukset käytöstä tai ottaa ne käyttöön.
Lopeta: Intel Wireless Troubleshooter -sovelluksen lopettaminen.
Näytä | Historia: Intel Wireless Troubleshooter -sovelluksen oikean ruudun historiatietojen näyttäminen tai poistaminen.
Työkalut | Manuaalinen vianmääritystyökalu: Langattoman sovittimen toiminnan tarkistaminen vianmääritystestillä. Lisätietoja on kohdassa Manuaalinen vianmääritystyökalu. Tätä työkalua voi käyttää myös Työkalut-valikosta.
Ohje | Intel(R) Wireless Troubleshooter ohje: Intel Wireless Troubleshooter -sovelluksen käytönaikaisen ohjeen avaaminen.
Tietoja: Intel Wireless Troubleshooter -sovelluksen versiotietojen tuominen näyttöön.

Käytettävissä oleva ohje

Päivämäärä, kellonaika ja virhesanoma:

- Virheen kuvaus.
- Linkki virheen ratkaisemiseksi (jos on) Katso alla oleva kohta Virheiden ratkaiseminen.
- Linkki suositeltuihin toimiin virheen ratkaisemiseksi

Historia | Luettelossa on viisi viimeistä hälytyssanomaa. Hälytyssanomat ovat aikajärjestyksessä niin, että uusin on ylinnä.

## Manuaalinen vianmääritystyökalu

Manuaalisen vianmääritystyökalun avulla voit suorittaa vianmääritystestejä, jotka tarkistavat langattoman sovittimen toiminnan. Työkalu tarjoaa kahdentasoisia vianmääritystietoja: käyttäjätason ja teknisen tuen tason. Käyttäjätasolla työkalu näyttää vain vianmääritysvaiheiden lyhyen kuvauksen ja osoittaa vain kunkin vaiheen onnistumisen tai epäonnistumisen. Teknisen tuen tasoa varten luodaan lokitiedosto, joka sisältää yksityiskohtaisia tietoja kaikista suoritetuista testeistä. Lokitiedosto voidaan tallentaa tekstitiedostoksi ja lähettää sähköpostitse teknisen tuen osastoon yhteysongelmien vianmääritystä varten.

Käynnistä Manuaalinen vianmääritys -apuohjelma Työkalut-valikosta.

Voit asettaa lokitiedoston sijainnin seuraavasti:

1. Valitse Tiedosto.
2. Tallenna lokitiedosto valitsemalla Asetukset. Lokitiedosto voidaan tallentaa tekstitiedostoksi ja lähettää sähköpostitse teknisen tuen ryhmälle tai järjestelmänvalvojalle verkon yhteysongelmien vianmääritystä varten.
3. Määritä lokitiedoston sijainti valitsemalla Selaa.
4. Palaa Manuaalinen vianmääritys -ikkunaan valitsemalla OK.

Voit suorittaa testit seuraavasti:

1. Valitse kunkin suoritettavan testin vieressä oleva valintaruutu.
2. Suorita valitut testit valitsemalla Suorita testit.
3. Sulje Manuaalinen vianmääritys -ikkuna valitsemalla Sulje.

#### Saatavilla olevat testit

Nimi | Kuvaus
--- | ---

Laitteistotesti

Testi onnistuu, jos langaton sovitin löytyy ja se on käytettävissä. Testi epäonnistuu, jos sovitinta ei löydy tai se löytyy, mutta se ei ole käytössä. Testitiivistelmä näyttää, onko langaton laite käytössä.

Vianmääritys

- Tarkista, että sovitin näkyy Laitehallinnan Verkkosovittimet-kohdassa.
- Jos sovitin ei näy luettelossa, napsauta hiiren kakkospainikkeella Verkkosovittimet-kohtaa ja valitse sitten Etsi laitteistoon tehdyt muutokset. Voit myös käynnistää tietokoneen uudelleen.
- Tarkista, että sovitin on otettu käyttöön Laitehallinnassa. Kun sovitin on poistettu käytöstä, laitteen kohdalla näkyy punainen X-merkki. Napsauta sovitinta hiiren kakkospainikkeella ja valitse valikosta Ota käyttöön.
- Kun sovittimen kohdalla on keltainen huutomerkki, napsauta hiiren kakkospainikkeella sovitinta ja asenna ohjain uudelleen Intel(R) PROSet/Wireless -CD-levyltä.
- Lisää vianmääritysohjeista on tietokoneen valmistajan toimittamissa ohjeissa.

Ohjaintesti

Testitiivistelmä näyttää langattoman sovittimen tukeman Intel(R) PRO/Wireless Network Connection -ohjaimen. Testi varmistaa, onko binaarinen versio yhteensopiva Intel(R) PROSet/Wireless -ohjelmiston asennetun version kanssa. Testi epäonnistuu, jos binaarista ohjainta ei löydy tai jos ohjaimen versio ei vastaa Intel(R) PROSet/Wireless -ohjelmiston versiota (esimerkiksi Intel(R) PROSet/Wireless -versio on 11.1.x.x ja ohjaimen versio on 9.0.x.x, 9.1.x.x tai 11.1.x.x)

Vianmääritys

- Asenna ohjaimet uudelleen Intel(R) PROSet/Wireless -ohjelmiston avulla.

Radiotesti

Testitiivistelmä näyttää, onko radio päällä vai pois päältä. Testi selvittää radion nykyisen tilan. Jos radio on kytketty päälle, testi onnistuu. Jos radio ei ole päällä, testi epäonnistuu.

Vianmääritys

Tarkista, että langattoman sovittimen radio on kytketty päälle. Radio voidaan kytkeä päälle ja päältä pois seuraavasti:

- Laitekytkimestä
- Intel(R) PROSet/Wireless -ohjelmiston Langaton käyttö päälle / Langaton käyttö pois päältä -painikkeella. Lisätietoja on kohdassa Langattoman käytön kytkeminen pois päältä ja päälle.

Hakutesti

Testi selvittää langattoman sovittimen alueella olevat langattomat verkot. Testi onnistuu, jos hakuluettelossa näkyy verkkoja. Testitiivistelmä näyttää niiden verkkojen määrän, joihin voidaan muodostaa yhteys.

Vianmääritys

- Tarkista, että olet tukiaseman alueella.
- Katkaise langattoman radion virta ja kytke se uudelleen.
- Tarkista, että langaton kaista-asetus vastaa tukiaseman kaista-asetusta.
- Katkaise tukiaseman virta ja kytke se uudelleen.

Kytkentätesti

Testi tiivistelmä näyttää, onko kytkentä tapahtunut. Kytkentä on laitteiden välisen langattoman linkin muodostaminen ja ylläpitäminen. Kun suojaus on käytössä, laitteet vaihtavat vain suojaustietoja. Testi tarkistaa langattoman yhteyden. Testi onnistuu, jos asiakas on kytketty onnistuneesti.

Vianmääritys

- Kun tukiaseman signaalin voimakkuus on pieni, käytä alla kuvattua signaalitestiä.
- Tarkista, että profiili on luotu. Jos se on luotu:
  - Varmista, että profiilin SSID-tunnus vastaa tukiaseman verkkonimeä (SSID).
  - Poista profiili ja luo uusi profiili.
- Tarkista, ettei langatonta verkkoasi ole profiilien Jätä pois -luettelossa.
- Tarkista, ettei MAC-osoitetta ole jätetty pois tukiasemasta.

Laillisuustarkistustesti

Näyttää liittämisen jälkeen seuraavan käsittelyn, jonka aikana langaton laite tunnistetaan tai käyttäjä tarkistetaan, sekä sen jälkeen sallitun verkon käytön. Testi tekee kyselyn laillisuustarkistustiedoista, joihin kuuluvat kaikki Cisco Compatible Extensions -tiedot ja suojaukseen liittyvät tiedot. Testi onnistuu, jos asiakkaan laillisuustarkistus onnistuu. Testi epäonnistuu, jos asiakkaan laillisuustarkistus ei onnistu. Testitiivistelmä näyttää, vaaditaanko laillisuustarkistusta verkkoyhteydelle.

Vianmääritys

- Valitse Intel(R) PROSet/Wireless -pääikkunan Työkalut-valikosta Intel(R) Wireless Troubleshooter. Ratkaise testin löytämiä ongelmia valitsemalla Wireless-tapahtumientarkastelu, jolloin saat virhelokimerkinnät näkyviin.
- Varmista profiiliasi muokkaamalla, että WEP-avaimen, PSK-avaimen, salasanan ja sertifikaattien käyttäjätiedot ovat oikein.
- Poista olemassa oleva profiili ja luo uusi profiili.

Signaalitesti

Testin yhteenvedossa näkyy signaalin laatu. Jos signaalin laatu on huono, määritä vika ja korjaa se valitsemalla Vianmääritys-painike.

Vianmääritys

- Siirrä tietokone 3 - 6 metrin päähän langattomasta tukiasemasta tai reitittimestä.
- Voit vähentää häiriötä siirtämällä kauemmas samaa kanavaa käyttävistä laitteista (mikroaaltouuneista, matkapuhelimista tai 2,4 GHz:n taajuutta käyttävistä puhelimista) tai tukiasemista.
- Kokeile tukiaseman lähetystehon lisäämistä.

Ping-testi

Testi tarkistaa, onko langaton sovitin lähettänyt sanomia onnistuneesti tukiaseman IP-osoitteeseen, oletusyhdyskäytävään, DHCP-palvelimelle (jos se on käytössä) ja DNS-palvelimille ja vastaanottanut niiltä vastauksia. Testitiivistelmä näyttää, onko edellä mainituilta kohteilta saatu vastauksia.

Esimerkki: Vastaus: tukiasema, oletuskäytävä. Ei vastausta: DHCP-palvelin

HUOMAUTUS: Jos tähän tukiasemaan ja oletusyhdyskäytävään tehtävät ping-testit onnistuvat, mutta DNS-palvelimen ping-testi epäonnistuu, kyseessä ei ole langattoman verkon ongelma vaan yleinen verkko-ongelma.

Vianmääritys

- Poista palomuuri käytöstä ja suorita ping-testi uudestaan.
- Kysy tukiaseman valmistajalta tietoja kotiverkon asetusten vianmäärityksestä.
- Yrityskäyttäjien on otettava yhteys verkonvalvojaan.

Vianmääritys | Voit määrittää kunkin testin ilmaisemia ongelmia ja korjata niitä. Vianmääritys-painike tulee käyttöön, jos testi epäonnistuu.
Suorita testit | Suorittaa valitut testit.
Sulje | Tämän sivun sulkeminen.
Ohje | Tämän sivun ohjetiedot.

### Wireless-tapahtumientarkastelu

Wireless-tapahtumientarkastelu-ohjelma näyttää luettelon virhelokitietueista. Voit tallentaa kaikki käytettävissä olevat lokitietueet binaarimuotoiseen tiedostoon asiakastukeen lähetettäväksi. Voit käynnistää Wireless-tapahtumientarkastelun valitsemalla Työkalut-valikosta Intel Wireless Troubleshooter. valitse Wireless-tapahtumientarkastelu.

#### Wireless-tapahtumientarkastelun kuvaus

Nimi | Kuvaus
--- | ---

Tiedosto

Asetukset

Lokitiedoston tallennussijainnin muuttaminen.

1. Avaa Wireless-tapahtumientarkastelun asetukset valitsemalla Tiedosto > Asetukset.
2. Määritä tallennettavien lokitiedostojen oletuskansio: Oletussijainti on Omat tiedostot. Määritä kansion uusi sijainti valitsemalla Selaa.
3. Tiedostonimi: Tiedostonimi on koneen oletusnimi.
4. Enimmäistiedostokoko (kt): Anna tiedostokoko kilotavuina (kt).
5. Sulje ikkuna ja ota uudet asetukset käyttöön valitsemalla OK. Voit sulkea ikkunan ottamatta muutoksia käyttöön valitsemalla Peruuta.

Toimi seuraavasti, jos haluat kopioida lokitiedoston arkistokohteen tietyn päivä määrän kuluttua:

1. Valitse Kopioi lokitiedosto toiseen sijaintiin.
2. Kohdekansio: Määritä tiedostojen tallennussijainti tai valitse kansio valitsemalla Selaa.
3. Tiheys (päivää): Valitse, miten usein tiedostot siirretään kohdekansioon.
4. Sulje ikkuna ja ota uudet asetukset käyttöön valitsemalla OK. Voit sulkea ikkunan ottamatta muutoksia käyttöön valitsemalla Peruuta.

Lopeta: Wireless-tapahtumientarkastelun lopettaminen ja palaaminen Intel Wireless Troubleshooter -sovellukseen.

HUOMAUTUS: Järjestelmänvalvoja voi määrittää lokitiedoston oletussijainnin käyttämällä Hallinta-apuohjelman Wireless-tapahtumientarkastelun asetukset -sovellusasetusta.

Tila

Valitsemalla tämän voit tarkastella nykyisiä tai aikaisemmin tallennettuja tapahtumatietueita:

- Tapahtumien tosiaikainen tarkastelu: Valitsemalla tämän voi tarkastella virhetapahtumia tosiaikaisesti.
- Lokitiedoston tarkastelu: Valitsemalla tämän voit tarkastella aikaisemmin tallennettua virhelokitiedostoa tai tallentaa nykyisen virhetapahtumalokin tiedostona.

Ohje | Tämän sivun ohjetiedot. Tietoja: Intel Wireless Troubleshooter -sovelluksen versiotietojen tuominen näyttöön.

Tietoja Wireless-tapahtumientarkastelusta

Taso: Yhteysongelman vakavuustaso osoitetaan kuvakkeella.

Vakavuustasot ovat:

- Tiedot
- Virhe
- Varoitus

Kuvaus: Lyhyt kuvaus yhteysongelmasta.
Päivämäärä ja kellonaika: Havaitun yhteysongelman päivämäärä ja kellonaika. Tämä sarake voidaan lajitella nousevaan tai laskevaan järjestykseen. Voit lajitella tapahtumat napsauttamalla sarakkeen otsikkoa.
Avoin | Intel(R) Wireless Troubleshooterin edellisissä istunnoissa arkistoitujen lokitiedostojen avaaminen.
Tyhjennä | Tietojen poistaminen Wireless-tapahtumientarkastelusta.
Tallenna nimellä | Käytettävissä olevan lokin tallentaminen. Voit käyttää ehdotettua nimeä tai muuttaa sen.

# Virheiden ratkaiseminen

Alla olevien ohjeiden avulla voit ratkaista Intel Wireless Troubleshooter -sovelluksen havaitsemia virhetilanteita.

IP-osoitteen vastaanottaminen epäonnistui
Ad Hoc -verkko on vapaa, eikä verkkoon ole liittynyt vertaiskohteita
Ad Hoc -verkko on vapaa, ja kaikki vertaiskohteet ovat poistuneet verkosta
Olet yhteydessä verkkoon verkon oletusnimellä (SSID). Verkkoon tai tukiasemaan ei ehkä ole määritetty suojausta
Olet yhteydessä verkkoon, jolle ei ole määritetty suojausta, ja järjestelmässäsi on havaittu jaettuja kansioita
Järjestelmän langattoman verkon sovitin on poistettu käytöstä
Järjestelmässä ei havaittu langattoman verkon sovitinta
Langattoman verkon sovitinta ei ole asennettu
Tukiasema katkaisi yhteyden

Jos olet kokenut käyttäjä tai järjestelmänvalvoja, selvitä langattoman verkon profiilien ongelmat näiden virhesanomien avulla.

Sovelluksen käynnistäminen epäonnistui
Laillisuustarkistus epäonnistui virheellisen käyttäjänimen takia
Laillisuustarkistus epäonnistui virheellisten käyttäjätietojen takia
Laillisuustarkistus epäonnistui virheellisen käyttäjäsertifikaatin takia
Laillisuustarkistus epäonnistui palvelimen virheellisten tietojen takia
Laillisuustarkistus epäonnistui palvelimen virheellisten käyttäjätietojen takia
Laillisuustarkistus epäonnistui virheellisen palvelinsertifikaatin takia
Laillisuustarkistus epäonnistui, koska AAA-palvelin ei ole käytettävissä
AAA-palvelin hylkäsi EAP-menetelmän
Virheellinen PIN-tunnus sertifikaattia noudettaessa
Tapahtui virhe, koska GSM-sovitin poistettiin odottamattomasti
Älykortti poistettiin odottamatta
Laillisuustarkistus epäonnistui aikakatkaisun takia
Hallintaprofiilin laillisuustarkistus ei onnistu
Hallintaprofiilille ei saatu IP-osoitetta

# IP-osoitteen vastaanottaminen epäonnistui

Langaton sovitin ei onnistunut saamaan kelvollista IP-osoitetta. Langattoman käytön suojaussalasana tai salausavain ei vastaa tukiaseman salasanaa tai salausavainta. Muita syitä ovat seuraavat: langaton verkko vaatii kiinteän IP-osoitteen; DHCP-palvelimen kanssa on ongelmia tai kyseessä on yleinen verkko-ongelma.

Voit poistaa sanoman käytöstä seuraavasti:

- Anna langattoman käytön suojaussalasana uudestaan verkon suojausasetuksiin. Katso kohta Personal-suojaus.
- Käynnistä tukiasema, reititin, tietokone ja DSL-/kaapelimodeemi uudelleen.
- Tarkista tukiaseman tai langattoman reitittimen suojausasetukset. Saat lisätietoja tukiaseman tai reitittimen valmistajalta.
- Pyydä verkonvalvojalta apua langattoman yhteyden muodostamisessa.

# Ad Hoc -verkko on vapaa, eikä verkkoon ole liittynyt vertaiskohteita

Jos luot Ad Hoc -verkon eikä vertaiskohteita liity siihen kahdessa minuutissa, tämä hälytys ilmoittaa, että Ad Hoc -verkko on vapaa.

Tämä hälytysilmoitus otetaan käyttöön tai poistetaan käytöstä Sovellusasetukset-valintaikkunassa.

Voit poistaa sanoman käytöstä seuraavasti:

1. Valitse Työkalut-valikosta Sovellusasetukset.
2. Etsi kohta Ad Hoc -verkon ilmoitus.
3. Poista kohdan Ilmoita, kun vertaiskohteita ei ole liittynyt Ad Hoc -verkkoon valinta.
4. Tallenna asetukset ja palaa Intel(R) PROSet/Wireless -pääikkunaan valitsemalla OK.

# Ad Hoc -verkko on vapaa, ja kaikki vertaiskohteet ovat poistuneet verkosta

Jos luot Ad Hoc -verkon tai liityt Ad Hoc -verkkoon, jossa on muita jäseniä, tämä hälytys ilmoittaa, kun kaikki jäsenet ovat poistuneet Ad Hoc -verkosta.

Tämä hälytysilmoitus määritetään Sovellusasetukset -valintaikkunassa.

Voit poistaa sanoman käytöstä seuraavasti:

1. Valitse Työkalut-valikosta Sovellusasetukset.
2. Etsi kohta Laitteidenvälinen (Ad Hoc) -verkko.
3. Poista kohdan Ilmoita, kun kaikki vertaiskohteet poistuvat Ad Hoc -verkosta valinta.
4. Tallenna asetukset ja palaa Intel(R) PROSet/Wireless -pääikkunaan valitsemalla OK.

# Olet yhteydessä verkkoon verkon oletusnimellä (SSID). Verkkoon tai tukiasemaan ei ehkä ole määritetty suojausta

Yhteyden muodostaminen verkon oletusnimeä (SSID) käyttävään tukiasemaan voi olla suojausongelma. Tukiasema käyttää tavallisesti kaikkia suojauksen ja hallinnan oletusasetuksia (kuten avoin laillisuustarkistus, oletus-IP-osoite, käyttäjänimi tai salasana). Jos kyseessä on henkilökohtainen verkko, paranna verkon suojausta muuttamalla verkon nimi ja suojausasetukset.

Tämä hälytysilmoitus otetaan käyttöön tai poistetaan käytöstä Sovellusasetukset-valintaikkunassa.

Voit poistaa sanoman käytöstä seuraavasti:

1. Valitse Työkalut-valikosta Sovellusasetukset.
2. Etsi kohta SSID-ilmoitus.
3. Poista kohdan Ilmoita, kun muodostetaan yhteys verkkoon käyttämällä SSID-oletusnimeä valinta.
4. Tallenna asetukset ja palaa Intel(R) PROSet/Wireless -pääikkunaan valitsemalla OK.

# Olet yhteydessä verkkoon, jolle ei ole määritetty suojausta, ja järjestelmässäsi on havaittu jaettuja kansioita

Tiedostojen ja tulostinten jakamisen ansiosta verkon muut tietokoneet voivat käyttää tietokoneesi resursseja. Noudata varovaisuutta, kun käytät langatonta kannettavaa tietokonetta, jossa tiedostojen ja tulostinten jakaminen on käytössä.

Jos saat tämän hälytyksen, kun muodostat yhteyden langattoman lähiverkon jaettuihin kansioihin, poista ilmoitus käytöstä seuraavien ohjeiden avulla.

Tämä hälytysilmoitus otetaan käyttöön tai poistetaan käytöstä Sovellusasetukset-valintaikkunassa.

Voit poistaa tämän sanoman ja palauttaa verkon jaetut kansiot yhteyden katkaisemisen yhteydessä seuraavasti:

1. Valitse Työkalut-valikosta Sovellusasetukset.
2. Etsi kohta Jaettu kansio -ilmoitus.
3. Valitse Poista tämä ilmoitus käytöstä, jos haluat säilyttää jaettujen kansioiden nykyiset asetukset aina, kun muodostetaan yhteys avoimeen, suojaamattomaan verkkoon.
4. Tallenna asetukset ja palaa Intel(R) PROSet/Wireless -pääikkunaan valitsemalla OK.

# Järjestelmän langattoman verkon sovitin on poistettu käytöstä

Ota käyttöön langaton sovitin.

1. Napsauta hiiren kakkospainikkeella työpöydän Oma tietokone -kuvaketta.
2. Valitse Ominaisuudet.
3. Valitse Laitteisto.
4. Valitse Laitehallinta.
5. Valitse Verkkosovittimet.
6. Napsauta hiiren kakkospainikkeella luettelon Intel(R) PRO/Wireless -sovitinta.
7. Valitse Ota käyttöön.
8. Sulje Laitehallinta valitsemalla Tiedosto > Lopeta.
9. Sulje Järjestelmä: Ominaisuudet -ikkuna valitsemalla OK.

# Järjestelmässä ei havaittu langattoman verkon sovitinta

Järjestelmä ei havainnut Intelin langatonta sovitinta järjestelmässä. Sovitin on voitu poistaa tai sitä ei ole asennettu.

Varmista ensin seuraavasti, onko Laitehallinnan luettelossa langaton sovitin:

1. Napsauta hiiren kakkospainikkeella työpöydän Oma tietokone -kuvaketta.
2. Valitse Ominaisuudet.
3. Valitse Laitteisto.
4. Valitse Laitehallinta.
5. Valitse Verkkosovittimet.

Jos Intel(R) PRO/Wireless -sovitin on luettelossa, päivitä ohjain Intel Corporationin tukisivustosta, joka on osoitteessa http://support.intel.com/. Jos Intel(R) PRO/Wireless -sovitinta ei ole luettelossa, ota yhteys tietokoneen valmistajaan.

# Järjestelmässä ei havaittu langattoman verkon ohjainta

Järjestelmä ei havainnut Intelin langatonta sovitinta järjestelmässä. Langattoman sovittimen ohjain on ehkä päivitettävä.

Varmista ensin seuraavasti, onko Laitehallinnan luettelossa langaton sovitin:

1. Napsauta hiiren kakkospainikkeella työpöydän Oma tietokone -kuvaketta.
2. Valitse Ominaisuudet.
3. Valitse Laitteisto.
4. Valitse Laitehallinta.
5. Valitse Verkkosovittimet.

Jos langaton sovitin on luettelossa:

1. Napsauta hiiren kakkospainikkeella tietokoneeseen asennettua Intel(R) PRO/Wireless -verkkokorttia.
2. Napsauta Päivitä ohjain. Näyttöön tulee Windows: Tervetuloa ohjattuun laitteiston päivitykseen (Windows Welcome to the Hardware Update Wizard).
3. Valitse laitteiston ohjatun päivityksen ikkunassa Kyllä, vain tällä kertaa (Yes, this time only).
4. Valitse Seuraava.
5. Valitse Asenna ohjelmisto automaatisesti (Install the software automatically). Jos tiedät ohjaimen sijainnin, voit vaihtoehtoisesti valita Asenna luettelosta tai määritetystä sijainnista (Install from a list or specificed location).
6. Jos vastaanotat sanoman Laitteen ohjattua päivitystä ei voi jatkaa (Cannot Continue the Hardware Update Wizard), ota yhteys Intel Corporationin tukisivustoon osoitteessa http://support.intel.com/.

Jos langaton sovitin on luettelossa: Ota yhteys Intel Corporationin tukisivustoon osoitteessa http://support.intel.com/.

# Tukiasema katkaisi yhteyden

Alla olevat virhesanomat tulevat näyttöön, kun langattoman sovittimen yhteys verkkotukiasemaan katkaistaan.

Yhteys tukiasemaan katkaistiin, koska liittyminen epäonnistui.
Yhteys tukiasemaan katkaistiin, koska laillisuustarkistus epäonnistui.
Yhteys tukiasemaan katkaistiin, koska tapahtui TKIP Michael -eheydentarkistusvirhe.
Yhteys tukiasemaan katkaistiin, koska tapahtui Luokan 2 kehyksen -ei-laillisuustarkistusvirhe.
Yhteys tukiasemaan katkaistiin, koska tapahtui Luokan 3 kehyksen ei-liittymistarkistusvirhe.
Yhteys tukiasemaan katkaistiin, koska tapahtui uudelleenliittymisvirhe.
Yhteys tukiasemaan katkaistiin, koska tapahtui IE-virhe.
Yhteys tukiasemaan katkaistiin, koska tapahtui EAPOL-avainyhteyskäytännön 4-tiekättelyvirhe.
Yhteys tukiasemaan katkaistiin, koska tapahtui 802.1X-laillisuustarkistusvirhe.

Suositeltava toimenpide: Valitse profiili. Valitse Yhdistä ja yritä liittyä verkkoon.

# Sovelluksen käynnistäminen epäonnistui

Profiilin yhteydenmuodostuksen yhteydessä käynnistymään määritettyä sovellusta ei löytynyt. Tarkista sen polku ja tiedostonimi ohjatun profiilitoiminnon Lisäasetukset-kohdasta.

Polun ja tiedostonimen tarkistaminen:

1. Valitse Intel(R) PROSet/Wireless -pääikkunassa Profiilit-painike.
2. Valitse profiili.
3. Valitse Ominaisuudet.
4. Valitse Lisäasetukset.
5. Valitse Ota Käynnistä sovellus -toiminto käyttöön. Tarkista, että tiedostonimi ja tiedoston polku ovat oikeita.
6. Sulje Lisäasetukset-valintaikkuna valitsemalla OK-painike.
7. Sulje Yleisasetukset-ikkuna ja palaa profiililuetteloon valitsemalla OK.

# Laillisuustarkistus epäonnistui virheellisen käyttäjänimen takia: Anna käyttäjänimi uudelleen

Tämä laillisuustarkistusvirhe johtuu virheellisestä käyttäjänimestä.

Voit yrittää ratkaista virheen toimimalla seuraavasti:

1. Valitse asianmukainen profiili profiililuettelosta.
2. Avaa Yleisasetukset-sivu valitsemalla Ominaisuudet.
3. Avaa Suojausasetukset valitsemalla Seuraava. Enterprise-suojaus on valittuna.
4. Valitse asianmukainen 802.1X-laillisuustarkistustyyppi.

> TTLS-, PEAP-, ja EAP-FAST-profiilit:

> - Käytä seuraavaa -vaihtoehdon pitäisi olla valittuna.
> - Tarkista käyttäjänimitiedot.

5. Tallenna asetukset valitsemalla OK.

# Laillisuustarkistus epäonnistui virheellisten käyttäjätietojen takia: Anna käyttäjätiedot uudelleen

Tämä laillisuustarkistusvirhe voi johtua virheellisistä käyttäjätiedoista (käyttäjänimi, salasana tai käyttäjätietojen jokin muu muoto).

Voit yrittää ratkaista virheen toimimalla seuraavasti:

1. Valitse profiililuettelosta TTLS-, PEAP-, LEAP- tai EAP-FAST-profiili.
2. Avaa Yleisasetukset-sivu valitsemalla Ominaisuudet.
3. Avaa Suojausasetukset valitsemalla Seuraava. Enterprise-suojaus on valittuna.
4. Asetukseksi pitäisi valita 802.1X-laillisuustarkistustyyppi.
5. Valitse Käyttäjätiedot-asetukseksi Käytä seuraavaa -vaihtoehto.
6. Tarkista käyttäjänimi-, toimialue- ja salasanatiedot. Jos Käytä Windowsin sisäänkirjautumista tai Kysy aina yhteyttä muodostettaessa on valittuna, tarkista, että yhteyden muodostamisessa langattomaan verkkoon käytetään oikeita käyttäjätietoja.
7. Tallenna asetukset valitsemalla OK.

# Laillisuustarkistus epäonnistui virheellisen käyttäjäsertifikaatin takia: Valitse jokin muu sertifikaatti

Tämä laillisuustarkistusvirhe johtuu virheellisistä palvelimen (toimialueen) käyttäjätiedoista.

Voit yrittää ratkaista virheen toimimalla seuraavasti:

1. Valitse asianmukainen profiili profiililuettelosta.
2. Avaa Yleisasetukset-sivu valitsemalla Ominaisuudet.
3. Avaa Suojausasetukset valitsemalla Seuraava. Enterprise-suojaus on valittuna.
4. Valitse asianmukainen 802.1X-laillisuustarkistustyyppi.
5. TLS-profiilit: Valitse Valitse ja valitse sitten jokin muu sertifikaatti asennettujen sertifikaattien luettelosta.
6. Valitse OK.
7. Tallenna asetukset valitsemalla OK.

> Huomautuksia sertifikaateista: Määritetyn tunnuksen pitää vastata sertifikaatin Myönnetty-kentän tietoja ja sen on oltava rekisteröity varmistajan käytössä olevaan laillisuustarkistuspalvelimeen (esimerkiksi RADIUS-palvelimeen). Sertifikaatin pitää olla kelvollinen laillisuustarkistuspalvelimen suhteen. Tämä vaatimus riippuu laillisuustarkistuspalvelimesta, ja yleisesti se merkitsee sitä, että laillisuustarkistuspalvelimen pitää tuntea sertifikaatin myöntäjä CA-myöntäjänä. Sisäänkirjautumisessa pitää käyttää samaa käyttäjänimeä kuin sertifikaatin asentamisen yhteydessä.

# Laillisuustarkistus epäonnistui palvelimen virheellisten tietojen takia: Anna palvelimen nimi uudelleen

Tämä laillisuustarkistusvirhe johtuu virheellisistä palvelimen tunnistustiedoista.

Voit yrittää ratkaista virheen toimimalla seuraavasti:

1. Valitse asianmukainen profiili profiililuettelosta.
2. Avaa Yleisasetukset-sivu valitsemalla Ominaisuudet.
3. Avaa Suojausasetukset valitsemalla Seuraava. Enterprise-suojaus on valittuna.
4. Valitse asianmukainen 802.1X-laillisuustarkistustyyppi.
5. TTLS- ja PEAP-profiilit: Tarkista, että palvelimen Solukonpäivitystiedot-nimi on oikea.
6. Tallenna asetukset valitsemalla OK.

# Laillisuustarkistus epäonnistui palvelimen virheellisten käyttäjätietojen takia: Anna palvelimen käyttäjätiedot uudelleen

Tämä laillisuustarkistusvirhe johtuu virheellisistä palvelimen (toimialueen) käyttäjätiedoista.

Voit yrittää ratkaista virheen toimimalla seuraavasti:

1. Valitse asianmukainen profiili profiililuettelosta.
2. Avaa Yleisasetukset-sivu valitsemalla Ominaisuudet.
3. Avaa Suojausasetukset valitsemalla Seuraava. Enterprise-suojaus on valittuna.
4. Valitse asianmukainen 802.1X-laillisuustarkistustyyppi.

> TTLS-, PEAP-, ja EAP-FAST-profiilit:

> - Valitse Käyttäjätiedot-asetukseksi Käytä seuraavaa -vaihtoehto.
> - Tarkista toimialuetiedot.

> Jos Käytä Windowsin sisäänkirjautumista tai Kysy aina yhteyttä muodostettaessa on valittuna, tarkista, että yhteyden muodostamisessa langattomaan verkkoon käytetään oikeita käyttäjätietoja. HUOMAUTUS: Tämä vaihtoehto on käytettävissä vain, jos Yksi sisäänkirjautuminen / Yhteys ennen sisäänkirjautumista -komponentti on asennettu.
> LEAP-profiilit: Valitse Käytä seuraavaa käyttäjänimeä ja salasanaa ja tarkista toimialue. Jos Kysy käyttäjänimi ja salasana on valittuna, tarkista, että yhteyden muodostamisessa langattomaan verkkoon käytetään oikeita toimialue- ja käyttäjätietoja. (Näiden pitää vastata Suojausasetukset-ikkunassa näkyviä asetuksia.)

5. Tallenna asetukset valitsemalla OK.

# Laillisuustarkistus epäonnistui virheellisen palvelinsertifikaatin takia: Valitse jokin muu sertifikaatti

Tämä laillisuustarkistusvirhe johtuu virheellisestä palvelinsertifikaatista.

Voit yrittää ratkaista virheen toimimalla seuraavasti:

1. Valitse asianmukainen profiili profiililuettelosta.
2. Avaa Yleisasetukset-sivu valitsemalla Ominaisuudet.
3. Avaa Suojausasetukset valitsemalla Seuraava. Enterprise-suojaus on valittuna.
4. Asianmukainen 802.1X-laillisuustarkistustyyppi on valittuna.

> TTLS- ja PEAP-profiilit: Tarkista, että luettelosta on valittu oikea laillisuustarkistustyyppi. Voit valita muun sertifikaatin asennettujen sertifikaattien luettelosta tai määrittää muun palvelimen tai sertifikaatin nimen valitsemalla Seuraava. Valitse OK.
> TLS-profiilit: Valitse Valitse-painike, valitse jokin muu sertifikaatti asennettujen sertifikaattien luettelosta ja valitse sitten OK.

5. Valitse Sulje.
6. Tallenna asetukset valitsemalla OK.

Huomautuksia sertifikaateista: Määritetyn tunnuksen pitää vastata sertifikaatin Myönnetty-kentän tietoja ja sen on oltava rekisteröity varmistajan käytössä olevaan laillisuustarkistuspalvelimeen (esimerkiksi RADIUS-palvelimeen). Sertifikaatin pitää olla kelvollinen laillisuustarkistuspalvelimen suhteen. Tämä vaatimus riippuu laillisuustarkistuspalvelimesta, ja yleisesti se merkitsee sitä, että laillisuustarkistuspalvelimen pitää tuntea sertifikaatin myöntäjä CA-myöntäjänä. Sisäänkirjautumisessa pitää käyttää samaa käyttäjänimeä kuin sertifikaatin asentamisen yhteydessä.

# Laillisuustarkistus epäonnistui, koska AAA-palvelin ei ole käytettävissä

Langaton sovitin on liitetty tukiasemaan, mutta laillisuustarkistuspalvelimen vastauksen takia 802.1X-laillisuustarkistusta ei voi suorittaa loppuun.

Voit yrittää ratkaista virheen toimimalla seuraavasti:

1. Valitse profiili.
2. Yritä liittyä verkkoon valitsemalla Yhdistä ja yritä sitten suorittaa laillisuustarkistus palvelimen kanssa.

# AAA-palvelin hylkäsi EAP-menetelmän

Tämä virhe tapahtuu, kun AAA-palvelin ei hyväksy määritettyä laillisuustarkistusta.

Voit yrittää ratkaista virheen toimimalla seuraavasti:

1. Avaa Intel(R) PROSet/Wireless kaksoisnapsauttamalla tehtäväpalkin ilmaisinalueen kuvaketta.
2. Valitse Profiilit Intel(R) PROSet/Wireless -pääikkunassa.
3. Valitse profiililuettelosta liitetty tai viimeksi käytetty profiili.
4. Avaa Yleisasetukset-sivu valitsemalla Ominaisuudet.
5. Avaa Suojausasetukset valitsemalla Seuraava.
6. Tarkista, että Ota 802.1X käyttöön -valintaruutu on valittuna.
7. Tarkista, että valittuna on oikea laillisuustarkistustyyppi.
8. Anna tarvittavat suojaustiedot:
9. Valitse OK. Profiili otetaan nyt uudelleen käyttöön. Intel(R) PROSet/Wireless yrittää muodostaa yhteyden verkkoon.

# Virheellinen PIN-tunnus sertifikaattia noudettaessa: Anna PIN-tunnus uudelleen

Sertifikaatin hakeminen epäonnistui, koska PIN-tunnus oli väärä.

Suositeltava toimenpide: Anna oikea PIN-tunnus.

# Tapahtui virhe, koska GSM-sovitin poistettiin odottamattomasti

Tämä virhe tapahtuu, kun GSM-sovitinta ei ole asetettu kunnolla paikalleen tai se poistetaan odottamattomasti asemasta.

Voit yrittää ratkaista virheen toimimalla seuraavasti:

1. Aseta GSM-sovitin uudestaan paikalleen.
2. Kaksoisnapsauta näytön oikeassa alakulmassa olevaa Intel(R) PROSet/Wireless -ohjelmisto -kuvaketta.
3. Valitse profiililuettelosta liitetty tai viimeksi käytetty profiili.
4. Valitse Yhdistä. Profiili otetaan nyt uudelleen käyttöön. Intel(R) PROSet/Wireless -ohjelmisto yrittää muodostaa yhteyden verkkoon.

# Älykortti poistettiin odottamatta

Tämä virhe johtuu siitä, että älykortti poistettiin odottamatta.

Voit yrittää ratkaista virheen toimimalla seuraavasti:

1. Aseta älykortti paikalleen.
2. Valitse 802.1X EAP-SIM -laillisuustarkistusprofiili.
3. Yritä muodostaa verkkoyhteys valitsemalla Yhdistä.

# Laillisuustarkistus epäonnistui aikakatkaisun takia

Laillisuustarkistus epäonnistui, koska laillisuustarkistukseen varattu aika kului loppuun tämän langattoman aseman laillisuustarkistuksen aikana. Ongelman voi aiheuttaa valtuuttamaton Rogue-tukiasema tai toimintahäiriö RADIUS-palvelimessa.

Suositeltava toimenpide:

- Jos on aihetta epäillä kyseessä olevan Rogue-tukiasema, harkitse tämän tukiaseman lisäämistä pois jätettyjen tukiasemien luetteloon, jotta langaton sovitin ei muodostaisi tulevaisuudessa yhteyttä tähän tukiasemaan.
- Jos ongelma ei ilmeisesti johdu Rogue-tukiasemasta, napsauta profiilia profiililuettelossa. Liity verkkoon valitsemalla Yhdistä ja yritä sitten suorittaa laillisuustarkistus palvelimen kanssa.

# Hallintaprofiilin laillisuustarkistus ei onnistu

Tämä virhe tapahtuu, kun laillisuustarkistuspalvelu (esimerkiksi tukiasema tai AAA-palvelin) ei hyväksy profiilin käyttäjätietoja. Ota yhteyttä järjestelmänvalvojaan tämän ongelman ratkaisemiseksi.

# Hallintaprofiilille ei saatu IP-osoitetta

Langaton sovitin ei onnistunut saamaan kelvollista IP-osoitetta. Langattoman käytön suojaussalasana tai salausavain ei vastaa tukiaseman salasanaa tai salausavainta. Muita syitä ovat seuraavat: langaton verkko vaatii kiinteän IP-osoitteen; DHCP-palvelimen kanssa on ongelmia tai kyseessä on yleinen verkko-ongelma.

Suositeltava toimenpide: Pyydä järjestelmänvalvojalta apua langattoman yhteyden muodostamisessa.

Takaisin alkuun

Takaisin Sisällys-sivulle

Tavaramerkit ja vastuuvapautuslausekkeet