התחברות לרשת אלחוטית

חזרה לתוכן העניינים

# התחברות לרשת אלחוטית

התחברות לרשת אלחוטית
התחברות ראשונה
שימוש ב- Wi-Fi Protected Setup*
קביעת תצורה של נקודת גישה והגדרת רשת
חיבור מחשב נרשם לרשת או לנקודת גישה
הוספת מחשב נרשם לרשת קיימת במחשב הרשם
מנהלים אלחוטיים אחרים

# התחברות לרשת אלחוטית

להלן הוראות מקוצרות להתחברות לרשת אלחוטית קיימת. באפשרותך להשתמש בכל אחת מהשיטות הבאות.

- התחברות אוטומטית: אם פרופיל קיים מתאים לרשת זמינה, מתבצעת התחברות אוטומטית לרשת אלחוטית זו.
- הגדרת פרופיל חדש: בחר רשת אלחוטית מרשימת הרשתות האלחוטיות, בחלון הראשי של Intel(R) PROSet/Wireless‏. לחץ על התחבר. אם התחברת בהצלחה, ברשימה פרופילים נוצר פרופיל לשימוש בעתיד.
- התחברות לפרופיל ברשימת הפרופילים: באפשרותך לבחור פרופיל מהרשימה פרופילים. כדי להפעילו, לחץ על התחבר. פעולה זו מאפשרת להתחבר לרשת הנמצאת במיקום נמוך יותר ברשימה (אם היא זמינה).
- לחץ באמצעות הלחצן הימני של העכבר על סמל שורת המשימות, הנמצא בפינה הימנית התחתונה של שולחן העבודה של Windows‏. לחץ באמצעות הלחצן הימני של העכבר על התחברות לפרופיל. מוצגת רשימה של פרופילים שהוגדרו לפני כן. בחר פרופיל.
- השתמש ב- Wi-Fi Protected Setup* כדי להצטרף לרשת אלחוטית או לקבוע את תצורתה.

# התחברות ראשונה

תוכנת Intel(R) PROSet/Wireless מזהה אוטומטית רשתות אלחוטיות הנמצאות בטווח המתאם האלחוטי. כאשר מאותרת רשת, מוצגת הודעת התראה על שולחן העבודה: נמצאו רשתות אלחוטיות. לקבלת מידע נוסף, ראה סמלי שורת המשימות.

1. לחץ פעמיים על התראת שולחן העבודה כדי לפתוח את החלון הראשי של Intel(R) PROSet/Wireless.
2. בחר רשת מהרשימה רשתות אלחוטיות.
3. לחץ על התחבר. אם לרשת לא נדרש אימות אבטחה, התראת שולחן עבודה מודיעה שההתחברות לרשת בוצעה. לקבלת מידע נוסף אודות תפריט שורת המשימות והסמלים, ראה החלון הראשי של Intel(R) PROSet/Wireless ושורת משימות.

אם עליך להוסיף אימות אבטחה:

1. המסך הגדרות כלליות של צור פרופיל אלחוטי נפתח ומנחה אותך בתהליך הגדרת התצורה.
2. ציין שם פרופיל. שם הפרופיל הוא השם שאתה נותן לרשת זו. השם יכול להיות כל דבר המסייע לך לזהות את הרשת. לדוגמה, הרשת הביתית שלי, בית קפה ברחוב.
3. שם רשת אלחוטית (SSID‏): מכיל את שם מזהה הרשת.
4. לחץ על הבא. המסך הגדרות אבטחה מנסה לאתר את הגדרות הרשת של רשת זו.
   - אם נדרש מפתח טרום-שיתוף (PSK) או סיסמת WEP, תתבקש להזין מידע זה לפני ההתחברות. לחץ על מתקדם כדי לשנות או לערוך את ה- PSK או הגדרות אבטחה אחרות. לקבלת מידע בנוגע למפתח ולסיסמה, ראה מפתחות רשת.
   - אם עליך להוסיף הגדרות אבטחה, לחץ על הבא כדי להוסיף את הגדרות האבטחה הדרושות. לקבלת מידע נוסף, ראה סקירת אבטחה.
5. לחץ על אישור כדי להתחבר לרשת האלחוטית.

אם תתעלם מההתראה נמצאו רשתות אלחוטיות, Intel(R) PROSet/Wireless יציג הודעה האומרת: האם ברצונך להתחבר לרשת אלחוטית? לחץ על כן. החלון הראשי של Intel(R) PROSet/Wireless נפתח. פעל לפי ההוראות לעיל כדי להתחבר לרשת אלחוטית.

בנוסף לסמל שורת המשימות, תוכנת Intel(R) PROSet/Wireless מציגה גם מצב חיבור, רשימת רשתות אלחוטיות ומצב חיבור רשת. לקבלת מידע נוסף, ראה החלון הראשי של Intel(R) PROSet/Wireless.

## שימוש ב- Wi-Fi Protected Setup* לקביעת תצורה של רשת או להצטרפות לרשת

- קביעת תצורה של נקודת גישה והגדרת רשת
- חיבור (מחשב) נרשם לרשת או לנקודת גישה
- הוספת מחשב נרשם לרשת במחשב הרשם

תוכנת Intel(R) PROSet/Wireless משתמשת ב- Wi-Fi Protected Setup כדי לאפשר הגדרה וניהול של רשת אלחוטית בדרך קלה ומאובטחת. באפשרותך להשתמש ביכולת זו להגדרה ראשונית של רשת אלחוטית ולצירוף התקנים חדשים לרשת. Wi-Fi Protected Setup מפשט את תהליך ההגדרה ובו בזמן מסייע לוודא שתצורת הרשת מוגדרת באופן בטוח. בדיון זה נעשה שימוש במונחים הבאים.

- נקודת גישה: התקן שמחבר התקנים אלחוטיים לרשת. תצורת נקודת הגישה מוגדרת עם שם הרשת (SSID) ואישורי האבטחה הדרושים.
- נרשם: התקן המבקש להצטרף לנקודת גישה או לרשת אלחוטית, אך אין ברשותו את הסיסמה או המפתח עבור נקודת הגישה או הרשת. לאחר שהמחשב מקבל סיסמה או מפתח תקפים, הוא הופך לחבר ברשת האלחוטית. ניתן להגדיר את תוכנת Intel(R) PROSet/Wireless כך שתפעל כמחשב נרשם עבור נקודת גישה נתמכת.
- רשם: רשם הוא ישות לוגית (בדרך כלל מחשב) המאפשר להתקנים אחרים (בדרך כלל מחשבים) להצטרף לרשת האלחוטית. ניתן להגדיר את תוכנת Intel(R) PROSet/Wireless כך שתפעל כרשם עבור נקודות גישה נתמכות. הרשם מעביר אוטומטית את המפתח או הסיסמה של נקודת הגישה, בצורה מאובטחת.

רשת אלחוטית חדשה נוצרת על-ידי הגדרת התצורה של נקודת הגישה, חיבור המחשבים הרצויים המצוידים במתאמים אלחוטיים ואופציונלית, חיבור קישוריות רשת חיצונית (לדוגמה, האינטרנט, בדרך כלל על-ידי חיבור נקודת הגישה למודם DSL או כבלים, או דומה).

### קביעת תצורה של נקודת גישה והגדרת רשת

השלבים הבאים יקבעו את התצורה של מחשב זה כרשם עבור רשת מאובטחת או נקודת גישה.

1. אתר את סיסמת הבעלות של ההתקן עבור נקודת הגישה. סיסמה זו מוגדרת על ידי היצרן של נקודת הגישה. לרוב, הסיסמה נמצאת על תווית בחלק התחתון של ההתקן.
2. הפעל את נקודת הגישה של הרשת.
3. הפעל את Intel(R) PROSet/Wireless במחשב שאותו ברצונך להפוך לרשם.
4. ב- Intel(R) PROSet/Wireless, לחץ על כלים > הגדרות יישום.
5. באזור הגדרות מתקדמות תחת Wi-Fi Protected Setup, הפעל את אפשר רישום התקן.

6. ההודעה הבאה מציינת שהתקן או התקנים תואמים נמצאים בטווח המחשב. לחץ על הודעה זו. (לחילופין, באפשרותך לבחור את הרשת מתוך רשימת הרשתות האלחוטיות בחלון הראשי של Intel(R) PROSet/Wireless‏).

7. הלוח הבא נפתח. השתמש ברשימה רשתות זמינות כדי לבחור את הרשת שאליה ברצונך להתחבר. בדוגמה זו בחרנו ב- UnConfigured AP‏. זהו שם גנרי עבור נקודת גישה שאינה מוגדרת. תוכן רשימת הרשתות תלוי ברשתות שזוהו. לחץ על הבא.

8. ראה את הלוח הבא. הזן את סיסמת הבעלות של ההתקן שאחזרת מנקודת הגישה. לחץ על הבא כדי להמשיך.

9. בלוח הבא שנפתח מוצגים שם רשת, סוג אבטחה וסיסמה. אם תצורת נקודת הגישה מוגדרת כבר, היא תהיה מואפרת; המשך לשלב 10. אם תצורת נקודת הגישה אינה מוגדרת (השדות אינם מואפרים), המשך לשלב 11.
10. לאחר מספר שניות תוצג ההודעה הבאה:
    התצורה של נקודת הגישה מוגדרת כבר. האם ברצונך להגדיר מחדש את התצורה?
    אם אינך מעוניין להגדיר מחדש את התצורה של נקודת הגישה, בחר לא. התוכנה מצרפת את הרשת, מבצעת את החיבור ויוצרת פרופיל. לאחר מכן, התוכנה נסגרת והליך זה מושלם. אם ברצונך להגדיר מחדש את התצורה של נקודת הגישה, בחר כן.
11. הלוח הבא מוצג (ייתכן שלא יהיה זהה לזה המוצג להלן). השדה הראשון מציג את שם נקודת הגישה. כברירת מחדל, שם זה הוא שם רשת (SSID). בדוגמה זו הגדרנו אותו כ- MyWPS‏. באפשרותך לתת שם כרצונך.
12. השדה הבא בלוח שלהלן הוא סוג האבטחה. בחר את סוג האבטחה הרצוי.

- WPA* אישי דורש הגדרת תצורה ידנית של מפתח טרום שיתוף (PSK) בנקודות גישה ובלקוחות. PSK זה מאמת סיסמה או קוד זיהוי, בתחנת הלקוח ובנקודת הגישה גם יחד. אין צורך בשרת אימות.
- WPA2*, הדור השני של אבטחת WPA, מספק למשתמשי אלחוט בארגונים ובחברות רמת ביטחון גבוהה שרק משתמשים מורשים יוכלו לגשת לרשתות האלחוטיות שלהם. כאן בחרנו באבטחה מסוג WPA2 אישי. באפשרותך להשתמש בפרופילי Intel(R) PROSet/Wireless כדי לקבל את שם הרשת האלחוטית (SSID) וסיסמת WPA2-אישי לשימוש עם התקן מדור קודם. לקבלת מידע נוסף, ראה אבטחה.

13. השדה השלישי הוא סיסמה (מפתח). הסיסמה המוצגת מופקת בצורה אקראית או מוגדרת מראש, אך באפשרותך לשנותה לכל סיסמה אחרת שתרצה. עם זאת, עליך להשתמש במפתח קשה לפיצוח לשם אבטחה משופרת. עליה להכיל בין 8 ל- 63 תווים. (סיסמה זו תוזן מאוחר יותר במחשב הנרשם כדי לתת לו גישה לרשת זו). לאחר השלמת שלב זה, לחץ על הבא.

14. הלוחות הבאים מציגים את הגדרת התצורה של נקודת הגישה והרשם.

הלוח הבא מופיע לזמן קצר ומציג את התצורה של הגדרות האלחוט עבור נקודת הגישה.

15. לאחר שהרשת מקבלת את סיסמת הבעלות, מוצגת ההודעה: התחברות אל הרשת <שם הרשת האלחוטית> בוצעה בהצלחה. לחץ על סיום. תהליך זה משלים את הגדרת התצורה של נקודת הגישה והרשם.

16. אם ברצונך לשמור הגדרות אלה בפרופיל לשימוש בעתיד על-ידי לקוח מדור קודם, לחץ על שמור הגדרות אלחוט אל: C:\<שם הרשת האלחוטית>. הגדרות הפרופיל נשמרות בקובץ טקסט (txt) בכונן הקשיח המקומי. כברירת מחדל, הקובץ נשמר בכונן C:\ המקומי. קבל את מיקום ברירת המחדל לשמירה או לחץ על עיון כדי לבחור מיקום אחר במחשב.

לאחר מכן, באפשרותך לחבר מחשב נרשם לרשת, באמצעות הרשם.

### חיבור מחשב נרשם לרשת או לנקודת גישה

בצע שלבים אלה כדי לחבר מחשב נרשם לרשת שיצרת זה עתה. תהליך זה יוצא מנקודת הנחה שבמחשב הרשם פועלת תוכנת Intel(R) PROSet/Wireless‏.

1. במחשב הנרשם שברצונך לחבר לרשת, ההודעה להלן מציינת שנקודה או נקודות גישה עם יכולת Wi-Fi Protected Setup נמצאות בטווח המחשב האלחוטי. לחץ על הודעה זו. (לחילופין, באפשרותך לבחור את הרשת מתוך רשימת הרשתות האלחוטיות בחלון הראשי של Intel(R) PROSet/Wireless‏).

2. נפתח דף הפתיחה הגדרת תצורה של רשת אלחוטית. השתמש ברשימה רשתות זמינות כדי לבחור את הרשת שאליה ברצונך להתחבר (בדוגמה זו, זוהי הרשת MyWPS‏). לאחר מכן, לחץ על הבא.

3. נפתח הלוח גילוי, כפי שמוצג להלן. המחשב הנרשם שברצונך לחבר לרשת מגלה את המחשב הרשם של הרשת. בהנחה שתהליך הגילוי מצליח, מוצג שם המחשב הרשם או נקודת הגישה.

4. מופיע הלוח הבא, המציג את סיסמת ההתקן (סיסמת המחשב הנרשם). הסיסמה המוצגת במחשב הנרשם היא סיסמה ייחודית, אקראית וזמנית, עבור המחשב הנרשם. סיסמה זו משמשת כדי לבקש הרשאה להתחברות לנקודת הגישה של הרשת. (הסיסמה המוצגת להלן היא דוגמה בלבד).

5. ברשם, הזן את הסיסמה שסופקה על ידי הנרשם. לאחר מכן, לחץ על הבא.

הערה: תהליך זה יוצא מנקודת הנחה שבמחשב הרשם פועלת תוכנת Intel(R) PROSet/Wireless; התהליך והחלונות המוצגים במחשב הרשם עשויים להיות שונים בתוכנות של ספקים אחרים. נקודות גישה מסוימות עשויות לכלול רשם מוכלל.

6. הלוח הבא מציג את הפרופיל לרשת זו. הפרופיל שנבחר יישלח למחשב הנרשם, ויעניק לו גישה לרשת. רק פרופילים נתמכים מוצגים. פרופילים נתמכים הם אלה המבוססים על WPA-PSK‏, WPA2-PSK ועל אבטחה פתוחה (ללא). בחר את הפרופיל ולחץ על הבא כדי לסיים את תהליך ההרשמה.

7. הלוח הבא מראה שרישום הנרשם אצל הרשם הושלם. לחץ על סיום.

8. במחשב הנרשם, לחץ על הבא. במחשב הנרשם מוצגת ההודעה: התחברות אל הרשת <שם הרשת האלחוטית> בוצעה בהצלחה. לחץ על סיום.

### הוספת מחשב נרשם לרשת קיימת במחשב הרשם

ההליך הבא מאפשר להוסיף מחשב נרשם לרשת קיימת, כאשר תצורת נקודת הגישה מוגדרת כבר והמחשב הרשם הצטרף כבר לנקודת הגישה.

הערה: תהליך זה יוצא מנקודת הנחה שבמחשב הרשם פועלת תוכנת Intel(R) PROSet/Wireless; התהליך והחלונות המוצגים במחשב הרשם עשויים להיות שונים בתוכנות של ספקים אחרים.

1. השג את סיסמת ההתקן של המחשב הנרשם שאותו ברצונך להוסיף לרשת.
2. בסמל מגש המשימות של Intel(R) PROSet/Wireless, לחץ באמצעות הלחצן הימני של העכבר על הוסף התקן חדש.
3. בצע שלבים 5 עד 8 של ההליך "חיבור מחשב נרשם לרשת או לנקודת גישה".

## מנהלים אלחוטיים אחרים

אם Intel(R) PROSet/Wireless מזהה יישום תוכנה נוסף המנסה לתקשר עם ההתקן האלחוטי, תוצג הודעה המציינת זאת.

#### Microsoft Windows XP* Wireless Zero Configuration

כדי לעבור מ- Intel(R) PROSet/Wireless ל- Microsoft Windows XP Wireless Zero Configuration, השתמש באחת מהשיטות הבאות:

מתפריט שורת המשימות:

לחץ על השתמש ב- Windows לניהול Wi-Fi* כדי לעבור ל- Microsoft Windows XP Wireless Zero Configuration‏. בחר אפשרות זו כדי לנטרל את Intel(R) PROSet/Wireless כמנהל האלחוט הפעיל. לאחר מכן, באפשרותך להגדיר את Microsoft Windows XP כמנהל האלחוט.

> הערה: כל פרופיל אלחוטי שנוצר ב- Intel(R) PROSet/Wireless אינו מוצג ב- Microsoft Windows XP Wireless Zero Configuration‏. אם ברצונך להשתמש בפרופיל האלחוט של Intel, עליך לבחור השתמש ב- Intel(R) PROSet/Wireless לניהול Wi-Fi מתפריט שורת המשימות.

מ- Intel(R) PROSet/Wireless‏:

מהתפריט מתקדם של היישום Intel(R) PROSet/Wireless, לחץ על השתמש ב- Windows לניהול Wi-Fi. כשתסיים להשתמש ב- Microsoft Windows XP Wireless Zero Configuration, באפשרותך לחזור ל- Intel(R) PROSet/Wireless‏. לחץ על אפשור Intel(R) PROSet/Wireless בחלון הראשי של Intel(R) PROSet/Wireless, או לחץ על השתמש ב- Intel(R) PROSet/Wireless לניהול Wi-Fi בתפריט שורת המשימות.

#### תוכנת אלחוט של צד שלישי

אם אתה משתמש בתוכנה המסופקת במיקום נקודת ההתחברות (בית קפה, נמל תעופה), Intel(R) PROSet/Wireless מודיע על כך ולאחר מכן מנטרל את עצמו. אין באפשרותו לנהל את ההתקן האלחוטי, כאשר מנהל אלחוט אחר מתקשר עם ההתקן האלחוטי. כדי לנצל את התכונות של Intel(R) PROSet/Wireless, עליך לנטרל או להסיר תוכנה זו בעת עזיבת נקודת ההתחברות.

חזרה לראש הדף

חזרה לתוכן העניינים

סימנים מסחריים וכתבי ויתור