ניהול פרופילים

חזרה לתוכן העניינים

# ניהול פרופילים

מהו פרופיל?
רשימת פרופילים
סמלי רשימת פרופילים
התחברות לפרופיל
יצירת פרופיל חדש
עריכת פרופיל קיים
הסרת פרופיל
הגדרת סיסמה לפרופיל
ייצוא וייבוא פרופילים

# מהו פרופיל?

פרופיל הוא קבוצה שמורה של הגדרות רשת. פרופילים מוצגים ברשימת הפרופילים. הפרופילים שימושיים בעת מעבר מרשת אלחוטית אחת לאחרת. ניתן להגדיר פרופילים שונים עבור כל רשת אלחוטית. הגדרות פרופיל כוללות את שם הרשת (SSID), מצב הפעלה והגדרות אבטחה.

פרופיל נוצר בעת התחברות לרשת אלחוטית.

1. בחר רשת מהרשימה רשתות אלחוטיות.
2. לחץ על התחבר.
3. אם הרשת האלחוטית דורשת סיסמת WEP או מפתח הצפנה, תתבקש להזין מידע זה לפני ההתחברות. לשינוי אפשרויות האבטחה, לחץ על מתקדם כדי לפתוח את הגדרות האבטחה של יצירת פרופיל אלחוטי.
4. לחץ על אישור כדי להתחבר. נוצר פרופיל המתווסף לרשימה פרופילים.

אשף יצירת הפרופיל האלחוטי מספק הנחיות להגדרות הדרושות להתחברות לרשת האלחוטית. עם השלמת האשף, נשמר פרופיל המתווסף לרשימה פרופילים. היות שהגדרות אלחוטיות אלה נשמרות, כאשר תימצא שוב בטווח של רשת אלחוטית זו, ההתחברות תתבצע באופן אוטומטי.

## רשימת פרופילים

רשימת הפרופילים מציגה רשימה של פרופילים קיימים. בעת כניסה לטווח של רשת אלחוטית, Intel(R) PROSet/Wireless סורק את רשימת הפרופילים כדי לבדוק אם יש התאמה. אם נמצאת התאמה, מתבצעת התחברות אוטומטית לרשת.

### חיצי עדיפויות ברשימת הפרופילים

- השתמש בחץ למעלה כדי להעביר את המיקום של פרופיל שנבחר כלפי מעלה ברשימת הפרופילים.
- השתמש בחץ למטה כדי להעביר את המיקום של פרופיל שנבחר כלפי מטה ברשימת הפרופילים.

## סמלי רשימת פרופילים

סמלי מצב פרופיל רשת מציינים אם המתאם משויך לרשת, סוג מצב ההפעלה שבשימוש, ואם הצפנת אבטחה מאופשרת. סמלים אלה מופיעים ליד שם הפרופיל ברשימת הפרופילים.

שם | תיאור
שם פרופיל | שם הפרופיל הוא השם שאתה נותן לרשת זו. השם יכול להיות כל דבר המסייע לך לזהות את הרשת. לדוגמה, הרשת הביתית שלי, בית קפה ברחוב.
שם רשת | שם הרשת האלחוטית (SSID) או המחשב.
סמלי חיבור - סמלי מצב פרופיל הרשת מציינים את מצבי החיבור השונים של המתאם עם רשת אלחוטית, את סוג מצב ההפעלה שבשימוש ואם נעשה שימוש באבטחת רשת.
| עיגול כחול: המתאם האלחוטי משויך לנקודת גישה או למחשב (מצב אד הוק). אם אבטחת 802.1X מאופשרת עבור פרופיל, פירוש הדבר שהמתאם האלחוטי משויך ומאומת.
| מציין מצב רשת (תשתית).
| מציין מצב התקן להתקן (אד הוק).
| מציין פרופיל מנהל רשת.
| הרשת האלחוטית משתמשת בהצפנת אבטחה.

חצים

השתמש בחצים כדי למקם פרופילים לפי סדר מועדף להתחברות אוטומטית.

- חץ למעלה: העבר את המיקום של פרופיל שנבחר כלפי מעלה ברשימת הפרופילים.
- חץ למטה: העבר את המיקום של פרופיל שנבחר כלפי מטה ברשימת הפרופילים.

התחבר | חיבור הפרופיל שנבחר לרשת האלחוטית.
הוספה | פתיחת הגדרות כלליות של הפרופיל האלחוטי, המשמשות ליצירת פרופיל חדש. לקבלת מידע נוסף, ראה יצירת פרופיל חדש.
הסרה | הסרת פרופיל נבחר מרשימת הפרופילים. לקבלת מידע נוסף, ראה הסרת פרופיל.
מאפיינים | משמש לעריכת התוכן של פרופיל קיים. נוסף על כך, באפשרותך ללחוץ פעמיים על פרופיל ברשימת הפרופילים כדי לערוך את הפרופיל. לקבלת מידע נוסף, ראה עריכת פרופיל קיים.
| ייצוא/ייבוא: ייצוא וייבוא של פרופילים מבוססי-משתמש מרשימת הפרופילים ואליה. ניתן לייבא אוטומטית פרופילים אלחוטיים לרשימת הפרופילים. לקבלת מידע נוסף, ראה ייצוא או ייבוא של פרופילים.
סגור | סגירת חלון ניהול הפרופילים.
עזרה? | הצגת עזרה עבור דף זה.

## התחברות לפרופיל

כאשר אתה נמצא בטווח של רשת אלחוטית בעלת פרופיל תואם, ההתחברות לרשת מתבצעת אוטומטית. אם בטווח נמצאת גם רשת עם פרופיל בעדיפות נמוכה יותר, באפשרותך לאלץ התחברות לפרופיל זה. פעולה זו מבוצעת מ- Intel(R) PROSet/Wireless או מסמל שורת המשימות.

התחברות ידנית לפרופיל באמצעות Intel(R) PROSet/Wireless‏:

1. לחץ פעמיים על סמל שורת המשימות כדי לפתוח את החלון הראשי של Intel(R) PROSet/Wireless‏.
2. לחץ על פרופילים כדי לפתוח את רשימת הפרופילים.
3. בחר את הפרופיל מהרשימה פרופילים.
4. לחץ על התחבר. זכור שהחיבור מתבצע רק אם הרשת האלחוטית נמצאת בטווח.

התחברות ידנית לפרופיל משורת המשימות:

1. לחץ באמצעות הלחצן הימני של העכבר על סמל שורת המשימות של חיבור Intel(R) PROSet/Wireless‏.
2. לחץ על התחברות לפרופיל.
3. בחר פרופיל.
4. לחץ כדי להתחיל את ההתחברות.

## יצירת פרופיל חדש

בחר רשת מהרשימה רשתות אלחוטיות.

לחץ על התחבר.

מנהל יצירת פרופיל אלחוטי מספק הנחיות לשלבים הדרושים ליצירת פרופיל ולהתחברות לרשת. במסגרת תהליך זה, הגדרות האבטחה של יצירת פרופיל אלחוטי מנסות לזהות את הגדרות האבטחה המתאימות.

כדי ליצור פרופיל חדש ולהתחבר לרשת אלחוטית:

1. בחלון הראשי של Intel(R) PROSet/Wireless, לחץ על פרופילים.
2. ברשימת הפרופילים, לחץ על הוספה כדי לפתוח את הגדרות כלליות של הפרופיל האלחוטי.
3. שם פרופיל: הזן שם פרופיל תיאורי.
4. שם רשת אלחוטית (SSID‏): הזן את שם הרשת האלחוטית.
5. מצב הפעלה: רשת (תשתית) נבחרת כברירת מחדל.

#### תיאור הגדרות כלליות

שם | תיאור
--- | ---
שם פרופיל | שם הפרופיל של הרשת האלחוטית. בעת הגדרת תצורה של רשת אלחוטית שנבחרה מהרשימה רשתות אלחוטיות, שם הפרופיל זהה לשם הרשת האלחוטית (SSID‏). ניתן לשנות שם זה לשם תיאורי או להתאימו לשימוש אישי. דוגמאות: רשת המשרד שלי, הרשת הביתית של משה, הרשת של חברת אבג

שם רשת אלחוטית (SSID)

שם נקודת הגישה של הרשת האלחוטית, המשמש את המתאם האלחוטי להתחברות. על שם הרשת להיות זהה לשם של נקודת הגישה האלחוטית. השם תלוי רישיות.

בעת הגדרת תצורה של רשת אלחוטית שנבחרה מהרשימה רשתות אלחוטיות, שם הרשת נלקח מרשימת הרשתות האלחוטיות. לא ניתן, ואסור לשנות אותו.

אם נקודת גישה אינה משדרת את שם הרשת (SSID) שלה או שמתאם הרשת מקבל שם רשת מוסתר מנקודת גישה חשאית, ברשימה רשתות אלחוטיות מוצג <SSID לא שודר>. כדי להשתייך לערך של <SSID לא שודר>, יש ליצור פרופיל חדש לפני ההתחברות. לאחר ההתחברות, <SSID לא שודר> עדיין מוצג ברשימה רשתות אלחוטיות. פרופיל ה- SSID המשויך מוצג ברשימה פרופילים.

מצב הפעלה

רשת (תשתית): התחברות לנקודת גישה. רשת תשתית מורכבת מנקודת גישה אחת או יותר וממחשב אחד או יותר שמותקן בהם מתאם אלחוטי. זהו סוג החיבור המשמש ברשתות ביתיות, רשתות ארגוניות, בתי מלון ותחומים אחרים המספקים גישה לרשת ו/או לאינטרנט.

הערה: רק האפשרות רשת (תשתית) זמינה עבור פרופילי מנהל רשת (פרופילי טרום-כניסה/משותף, מתמיד ו- VoIP‏). לקבלת מידע נוסף, ראה כלי מנהל רשת.

התקן להתקן (אד הוק): התחבר ישירות למחשבים אחרים ברשת אלחוטית אד הוק. סוג חיבור זה שימושי רק לחיבורים בין שני מחשבים או יותר. חיבור זה אינו מספק גישה למשאבי רשת או לאינטרנט.

מתקדם | לחץ על מתקדם כדי לגשת להגדרות מתקדמות. השתמש בהגדרות מתקדמות כדי להגדיר את האפשרויות שמור חיבור, תבנית שם משתמש, התחברות אוטומטית או ייבוא אוטומטי, להפעיל יישום (הפעלת יישום), להגדיר סיסמת פרופיל (הגנה באמצעות סיסמה) או לציין כתובת של נקודת גישה מסוימת לחיבור מתאם (נקודת גישה הכרחית).
הבא | מעבר לדף הגדרות אבטחה.
אישור | סיום יצירה של פרופיל חדש בהגדרות הנוכחיות.
ביטול | סגירת אשף יצירת הפרופיל האלחוטי וביטול שינויים שנעשו.
עזרה? | הצגת עזרה עבור דף זה.

6. לחץ על מתקדם עבור האפשרויות הבאות:
   - התחברות אוטומטית: בחר כדי להתחבר לפרופיל אוטומטית או ידנית.
   - ייבוא אוטומטי: באפשרותו של מנהל הרשת לייצא פרופיל למחשב אחר.
   - נקודת גישה הכרחית: בחר כדי לשייך את המתאם האלחוטי לנקודת גישה מסוימת.
   - הגנה באמצעות סיסמה: בחר כדי להגן על הפרופיל באמצעות סיסמה.
   - הפעלת יישום: ציין תכנית שתופעל בעת ביצוע חיבור אלחוטי.
   - שמור חיבור: בחר כדי להישאר מחובר לפרופיל משתמש לאחר יציאה מהמערכת.

#### תיאור הגדרות מתקדמות

השתמש בסיסמה כדי להגן על פרופיל ובחר נקודת גישה מסוימת ברשת כדי להתחבר אליה. כדי לגשת לדף זה, בדף הגדרות כלליות לחץ על הלחצן מתקדם.

שם | תיאור
--- | ---

התחברות אוטומטית

אוטומטית (ברירת מחדל): בחר כדי שתוכנת Intel(R) PROSet/Wireless תתחבר אוטומטית לפרופיל זה, כאשר הוא נמצא בטווח.

לפי דרישה: בחר כדי למנוע התחברות אוטומטית של פרופיל, כאשר הרשת נמצאת בטווח. לדוגמה, אם נגבה תשלום עבור חיבור אלחוטי ואינך מעוניין להתחבר אוטומטית כאשר היא בטווח.

כדי להתחבר לרשת:

1. בחר את הרשת מהרשימה רשתות אלחוטיות.
2. לחץ על התחבר.

ייבוא אוטומטי | מאפשר למנהל רשת להעביר בקלות את הפרופיל הנבחר למחשבים אחרים. כאשר הקובץ המיוצא מועתק לספרייה Wireless\AutoImport במחשב אחר, תוכנת Intel(R) PROSet/Wireless מייבאת אוטומטית את הפרופיל. הערה: ייבוא אוטומטי אינו זמין בהגדרות מתקדמות כאשר תצורת פרופילי מנהל רשת מוגדרת.
נקודת גישה הכרחית | אילוץ המתאם האלחוטי להתחבר לנקודת גישה המשתמשת בכתובת MAC מסוימת. הזן את כתובת ה- MAC של נקודת הגישה (BSSID‏); 48 סיביות, 12 ספרות הקסדצימליות. לדוגמה, 00:06:25:0E:9D:84. ניקוי: ניקוי הכתובת הנוכחית. הערה: תכונה זו אינה זמינה בעת שימוש במצב הפעלה אד הוק.

הגנה באמצעות סיסמה

1. הגנת פרופיל זה באמצעות סיסמה (10 תווים לכל היותר): בחר כדי לאפשר סיסמה עבור הפרופיל. אם הפרופיל אינו מוגן בסיסמה, הגדרת ברירת המחדל נמחקת.
2. סיסמה: הזן סיסמה. תווי הסיסמה שמוזנים מופיעים ככוכביות.
3. אשר סיסמה חדשה: הזן שוב את הסיסמה.

הערה: אם מנהל הרשת או אתה אינכם יודעים את הסיסמה, אין תהליך המאפשר לאפס את הסיסמה.

הערה: לא זמין עבור פרופילי מנהל רשת.

הפעלת יישום

הפעלה אוטומטית של קובץ אצווה, קובץ הפעלה או script, בכל התחברות לפרופיל. לדוגמה, התחל אוטומטית הפעלה של רשת וירטואלית פרטית (VPN) בכל התחברות לרשת אלחוטית.

1. לחץ על אפשור הפעלת יישום.
2. הזן את שם התוכנית שברצונך להפעיל, או לחץ על עיון כדי לאתר את הקובץ בדיסק הקשיח. C:\Program Files\myprogram\myVPNfile.exe.
3. לחץ על אישור כדי לסגור את ההגדרות המתקדמות.

הערה: לא זמין עבור פרופילי מנהל רשת.

שמור חיבור

האפשרות שמור חיבור שומרת את החיבור האלחוטי בפרופיל משתמש לאחר יציאה מהמערכת.

אם נבחרה האפשרות שמור חיבור וקיים פרופיל מתמיד, הפרופיל המתמיד לא יוחל ביציאה מהמערכת. הפרופיל יוחל רק אם החיבור לפרופיל זה התנתק.

הערה: ניתן להשתמש באפשרות זו עם לקוח Nortel VPN כאשר הוא מוגדר Logoff on Connect (יציאה מהמערכת בהתחברות).

הערה: ייבוא אוטומטי אינו זמין בהגדרות מתקדמות כאשר תצורת פרופילי מנהל רשת מוגדרת.

תבנית שם משתמש

תבנית שם משתמש: באפשרות מנהל רשת לבחור את תבנית שם המשתמש עבור שרת האימות.

האפשרויות הן:

- משתמש (בברירת מחדל)
- user@domain
- user@domain.com
- תחום\משתמש

הערה: הגדרה זו זמינה רק בהגדרות המתקדמות בכלי מנהל הרשת. אפשרות זו אינה זמינה בעת יצירת פרופיל מדף יצירת הפרופיל האלחוטי של Intel(R) PROSet/Wireless‏.

אישור | סגירה ושמירת ההגדרות.
ביטול | סגירה וביטול של כל השינויים.
עזרה? | עזרה עבור דף זה.

7. מההגדרות הכלליות, לחץ על הבא כדי לפתוח את הגדרות אבטחה.

8. בחר אבטחה אישית או אבטחה ארגונית כדי לבחור את האפשרויות אימות רשת והצפנת נתונים. הזן את הגדרות מפתח ההצפנה וקבע את תצורת הגדרות ה- 802.1X כנדרש.

9. עם סיום הגדרת הפרופיל, לחץ על אישור. כדי לשנות או לוודא את הגדרות הפרופיל, לחץ על הקודם.
10. אם אינך מחובר לרשת באותו רגע, תוכנת Intel(R) PROSet/Wireless מזהה שהתווסף פרופיל חדש ומנסה להתחבר אוטומטית לפרופיל חדש זה.
11. אם ברצונך להתחבר ידנית לפרופיל זה, לחץ על התחבר. סמל החיבור מציג את מצב החיבור הפעיל. מוצגים גם שם הרשת, מהירויות שידור וקליטה ואיכות אות.

## עריכת פרופיל קיים

כדי לערוך פרופיל קיים:

1. לחץ על פרופילים בחלון הראשי של Intel(R) PROSet/Wireless‏.
2. בחר את הפרופיל לעריכה מהרשימה פרופילים.
3. לחץ על מאפיינים כדי לפתוח את ההגדרות הכלליות של מאפייני פרופיל אלחוטי.
4. לחץ על הבא ועל הקודם כדי לנווט בהגדרות הכלליות ובהגדרות האבטחה של מאפייני הפרופיל האלחוטי:
   - הגדרות כלליות. לקבלת מידע נוסף, ראה הגדרות כלליות.
   - הגדרות אבטחה. לקבלת מידע נוסף, ראה הגדרות אבטחה.
5. לחץ על אישור כדי לשמור את ההגדרות ולצאת. לחץ על ביטול כדי לצאת מבלי לשמור את השינויים.

## הסרת פרופיל

כדי להסיר פרופיל:

1. לחץ על פרופילים בחלון הראשי של Intel(R) PROSet/Wireless‏.
2. בחר את הפרופיל מהרשימה.
3. לחץ על הסר. תוצג ההודעה הפרופילים שנבחרו יוסרו לצמיתות. האם ברצונך להמשיך?
4. לחץ על כן. הפרופיל יוסר מרשימת הפרופילים.

אם אתה עדיין מחובר לרשת:

1. לחץ על פרופילים בחלון הראשי של Intel(R) PROSet/Wireless‏.
2. בחר את הפרופיל מהרשימה.
3. לחץ על הסר. תוצג ההודעה הפרופילים שנבחרו יוסרו לצמיתות. האם ברצונך להמשיך?
4. לחץ על כן. תוצג ההודעהשם הפרופיל פעיל ויוסר לצמיתות. האם ברצונך להמשיך?
5. לחץ על כן. הפרופיל יוסר מרשימת הפרופילים.

הערה: אם הפרופיל מוגן בסיסמה, לא ניתן להסיר או לערוך את הגדרות הפרופיל מבלי להזין את הסיסמה. אם מנהל הרשת או אתה אינכם יודעים את הסיסמה, אין תהליך המאפשר לאפס את הסיסמה.

## הגדרת סיסמה לפרופיל

להגנה על פרופיל קיים באמצעות סיסמה:

1. לחץ על פרופילים בחלון הראשי של Intel(R) PROSet/Wireless‏.
2. בחר את הפרופיל מהרשימה.
3. לחץ על מאפיינים כדי לפתוח את ההגדרות הכלליות של מאפייני הפרופיל האלחוטי.
4. לחץ על מתקדם כדי לפתוח את הגדרות מתקדמות.
5. לחץ על הגנה באמצעות סיסמה כדי לפתוח את הגדרות ההגנה באמצעות סיסמה.
6. לחץ על הגנת פרופיל זה באמצעות סיסמה (10 תווים מקסימום).
7. סיסמה: הקלד את הסיסמה.
8. אישור סיסמה: הזן שוב את הסיסמה.
9. לחץ על אישור כדי לשמור את ההגדרה ולחזור לדף הגדרות כלליות.
10. לחץ על אישור כדי לחזור לחלון הראשי של Intel(R) PROSet/Wireless‏.

## ייבוא או ייצוא של פרופילים

תכונה זו מאפשרת לייצא ולייבא פרופילים מבוססי-משתמש מרשימת הפרופילים ואליה. ניתן לייבא אוטומטית פרופילים אלחוטיים לרשימת הפרופילים.

> הערה: לקבלת מידע נוסף על ייצוא פרופילי מנהל רשת, ראה חבילות מנהל רשת.

###

### ייצוא פרופילים מרשימת הפרופילים

1. בחר פרופיל אחד או מספר פרופילים מהרשימה.
2. בחר יצא כדי לייצא פרופיל אחד או יותר מהרשימה פרופילים.
3. בחר את תיקיית היעד. לחץ על עיון כדי לאתר את ספריית היעד בדיסק הקשיח. הכונן C:\ הוא ספריית ברירת המחדל.

4. לחץ על אישור כדי לייצא את הפרופילים שנבחרו. ההודעה הבאה תוצג: הצלחה ביצוא הפרופילים הנבחרים לתיקיית היעד: C:\.

כדי לבחור מספר פרופילים:

1. השתמש בעכבר כדי לסמן פרופיל.
2. לחץ על Ctrl.
3. לחץ על כל פרופיל שברצונך לבחור. כדי לייצא פרופילים מרובים, בצע את ההוראות משלב 2 לעיל.

### ייבוא פרופילים לרשימת הפרופילים

כדי לייבא פרופילים ידנית:

1. לחץ על יבא ברשימה פרופילים.
2. בחר את קובצי הפרופיל לייבוא.
3. לחץ על יבא.
4. לאחר ייבוא מוצלח של פרופיל מוצגת הודעה.

באפשרות מנהל רשת להגדיר פרופילים שייובאו אוטומטית לרשימת הפרופילים. תוכנת Intel(R) PROSet/Wireless עוקבת אם ישנם קובצי פרופילים חדשים בתיקיית הייבוא שבדיסק הקשיח. רק פרופילים שאופשרו באמצעות האפשרות אפשור ייבוא אוטומטי בהגדרות מתקדמות מיובאים אוטומטית. אם פרופיל בשם זהה קיים כבר ברשימת הפרופילים, תתבקש לדחות את קובץ הייבוא או לקבל אותו. אם תקבל את הקובץ, הפרופיל הקיים יוחלף.

כל הפרופילים מבוססי המשתמש שמיובאים, ממוקמים בתחתית רשימת הפרופילים.

### פרופילים מוגנים באמצעות סיסמה

ייבא וייצא אוטומטית פרופילים מבוססי משתמש המוגנים בסיסמה ממערכות מרוחקות ואליהן. אם פרופיל מוגן באמצעות סיסמה, יש להזין את הסיסמה שהוקצתה לפני שניתן יהיה לערוך אותו. לקבלת מידע נוסף, ראה הגדרת סיסמה לפרופיל.

חזרה לראש הדף

חזרה לתוכן העניינים

סימנים מסחריים וכתבי ויתור