Tartalomjegyzék

# Intel (R) Wireless WiFi Link 4965AGN Felhasználói útmutató

Vezeték nélküli hálózati kártyája segítségével vezeték nélküli hálózatokra csatlakozhat, megoszthatja fájljait és nyomtatóit, sőt, internetkapcsolatát is. Ha otthon vagy az irodában van Vezeték nélküli hálózata, mindezek a funkciók rendelkezésére állnak. A vezeték nélküli LAN (WLAN) kielégíti mind az otthoni, mind a vállalati igényeket. Ahogy az igények nőnek és változnak, a hálózat további felhasználókkal és funkciókkal bővíthető.

Az Intel(R) Wireless WiFi Link 4965AGN adapter kompatibilis a vezeték nélküli átvitel 802.11a, 802.11b, 802.11g és 802.11n szabványával. Ezzel az 5 vagy 2,4 GHz frekvencián működő, akár 300 Mbit/s átviteli sebességű adapterrel csatlakozhat kis és nagy kiterjedésű, hozzáférési pontokat használó hálózatokhoz. A vezeték nélküli adapter a hozzáférési pontnak megfelelően automatikusan úgy vezérli az adatsebességet, hogy a lehető leggyorsabb kapcsolatot biztosítsa. Az összes vezeték nélküli hálózati kapcsolat könnyen kezelhető az Intel(R) PROSet/Wireless szoftverével. Az Intel(R) PROSet/Wireless szoftverével konfigurált profilok a 802.1X hálózati hitelesítésnek köszönhetőn korszerű biztonságvédelmet nyújtanak.

> MEGJEGYZÉS: A szoftver kompatibilis az Intel(R) Wireless WiFi Link 4965AGN, Intel(R) Wireless WiFi Link 4965AG_, Intel(R) PRO/Wireless 3945ABG Network Connection, Intel(R) PRO/Wireless 3945BG Network Connection, Intel(R) PRO/Wireless 2915ABG Network Connection és Intel(R) PRO/Wireless 2200BG Network Connection termékekkel.

## Tartalomjegyzék

Az Intel(R) PROSet/Wireless szoftver használata
Csatlakozás hálózatokra
A profilok használata
A védelem beállítása
Hibaelhárítás
A Rendszergazda-eszköz
Szójegyzék
A vezeték nélküli hálózatok áttekintése
A biztonsági vonatkozások áttekintése
Specifikációk
Ügyféltámogatás
Munkabiztonsági és megfelelőségi nyilatkozatok
Szavatosság
Az adapter regisztrálása

A jelen dokumentumban lévő információk előzetes értesítés nélkül változhatnak.
© 2004-2007 Intel Corporation. Minden jog fenntartva. Intel Corporation, 5200 N.E. Elam Young Parkway, Hillsboro, OR 97124-6497 USA

Az Intel írásos engedélye nélkül szigorúan tilos a jelen dokumentum bármely részét bármely módon lemásolni vagy reprodukálni. Az Intel(R) az Intel Corporation vagy leányvállalatai védjegye vagy bejegyzett védjegye az Egyesült Államokban és más országokban. A jelen dokumentumban említett egyén védjegyek és védett nevek azok tulajdonosaira vagy termékeire vonatkoznak. Az Intel cégnek nincs semmilyen érdekeltsége a sajátján kívüli egyéb védjegyekben és védett nevekben. A Microsoft és a Windows a Microsoft Corporation bejegyzett védjegye. A Windows Vista a Microsoft Corporation védjegye vagy bejegyzett védjegye az Egyesült Államokban és/vagy más országokban.

az egyéb nevek és márkák mások tulajdonai lehetnek.

Az Intel Corporation nem vállal felelősséget a jelen dokumentum hibáiért és hiányosságaiért. Ezenfelül az Intel nem vállal kötelezettséget az itt közölt információk frissítésére.

„FONTOS NYILATKOZAT MINDEN FELHASZNÁLÓNAK ÉS FORGALMAZÓNAK:

Az Intel vezeték nélküli LAN-adaptereinek konstrukciója, gyártása, bevizsgálása és minőségellenőrzése úgy van kialakítva, hogy a termékek kielégítsenek minden szükséges helyi és hatósági követelményt azokban az országokban, amelyek számára legyártották/kiszállították őket. Mivel a vezeték nélküli LAN-ok általában olyan nem engedélyköteles eszközök, amelyek radarok, műholdak és más, engedélyhez kötött vagy nem engedélyköteles eszközökkel megosztott spektrumban működnek, ezért ezek zavarásának elkerüléséhez néha dinamikus észlelésre, elkerülésre és használat-korlátozásra van szükség. A termék jóváhagyásának és engedélyezésének gyakran előfeltétele, hogy az Intel tesztadatokkal bizonyítsa az adott régióban vagy felhasználási helyen érvényes helyi és hatósági előírások teljesítését. Az Intel vezeték nélküli LAN terméke által használt firmware és illesztőprogramok kialakításuknál fogva gondosan kézben tartják a rádiós működést befolyásoló paramétereket, és biztosítják az elektromágneses zavartűrést (EMC). Ilyen paraméter többek között a rádiófrekvenciás teljesítmény, a spektrumhasználat, a csatornakeresés és az embereket érő hatás.

A fentiek miatt az Intel nem engedheti meg másoknak, hogy manipulálják a vezeték nélküli LAN-adapterekkel együtt szállított bináris formátumú szoftvereket (például az EEPROM vagy a firmware tartalmát). Továbbá ha Ön az Intel vezeték nélküli LAN-adaptereihez jogosulatlan fél által manipulált javítást, segédprogramot vagy kódot (azaz az Intel által nem ellenőrzött javítást, segédprogramot vagy kódot, többek között nyílt forráskódú módosításokat) használ, akkor (i) kizárólag az Ön kötelessége biztosítani, hogy a termék kielégítse az előírásokat, (ii) az Intel semmilyen jogalapon nem vállal felelősséget a módosított termékekkel kapcsolatos semmilyen problémáért, ide értve többek között a szavatossági igényeket és/vagy a vonatkozó előírások be nem tartásából fakadó problémákat, valamint (iii) az Intel az ilyen módosított termékekhez nem nyújt és nem köteles nyújtani támogatást semmilyen harmadik félnek.

Megjegyzés: A vezeték nélküli LAN-adaptereket sok szabályozó hatóság »moduloknak« tekinti, és ezért a rendszer szintű hatósági jóváhagyás kiadását olyan tesztadatok benyújtásához és kiértékeléséhez köti, amelyek dokumentálják, hogy az antennák és a rendszerkonfiguráció biztosítja az elektromágneses zavartűrésre és a rádiófrekvenciás működésre vonatkozó szabványok és előírások betartását.”

2007 február