Yhteyden muodostaminen langattomaan verkkoon

Takaisin Sisällys-sivulle

# Yhteyden muodostaminen langattomaan verkkoon

Yhteyden muodostaminen langattomaan verkkoon
Ensimmäinen yhteyskerta
Wi-Fi Protected Setup* -toiminnon käyttäminen
Tukiaseman määrittäminen ja verkon asetusten määrittäminen
Tietokoneen rekisteröinti verkkoon tai tukiasemaan
Kirjautujan lisääminen olemassa olevaan verkkoon rekisteröintitoiminnosta vastaavassa koneessa
Muut langattoman käytön hallintasovellukset

# Yhteyden muodostaminen langattomaan verkkoon

Tässä kohdassa kuvataan lyhyesti yhteyden muodostaminen olemassaolevaan verkkoon. Voit käyttää mitä tahansa kuvattua menetelmää.

- Yhteyden muodostaminen automaattisesti: Jos olemassa oleva profiili vastaa käytettävissä olevaa verkkoa, yhteys tähän langattomaan verkkoon muodostetaan automaattisesti.
- Uuden profiilin määrittäminen: Valitse langaton verkko Intel(R) PROSet/Wireless -pääikkunan langattomien verkkojen luettelosta. Valitse Yhdistä. Jos yhteyden muodostaminen onnistuu, profiililuetteloon luodaan profiili myöhempää käyttöä varten.
- Yhteyden muodostaminen käyttämällä profiililuettelon profiilia: Voit valita profiilin profiililuettelosta. Voit aktivoida sen valitsemalla Yhdistä. Tämä mahdollistaa yhteyden muodostamisen alempana luettelossa olevaan verkkoon (jos on).
- Napsauta hiiren kakkospainikkeella Windowsin työpöydän oikeassa alakulmassa olevaa tehtäväpalkin ilmaisinalueen kuvaketta. Valitse Muodosta yhteys profiiliin. Näyttöön tulee aikaisemmin määritetyt profiilit sisältävä luettelo. Valitse profiili.
- Määritä verkko tai liity verkkoon Wi-Fi Protected Setup* -toiminnon avulla.

# Ensimmäinen yhteyskerta

Intel(R) PROSet/Wireless -ohjelmisto tunnistaa automaattisesti langattoman sovittimen toiminta-alueella olevat langattomat verkot. Kun verkko löytyy, näyttöön tulee hälytyssanoma: Löydettiin langattomia verkkoja. Lisätietoja on kohdassa Tehtäväpalkin kuvakkeet.

1. Avaa Intel(R) PROSet/Wireless -pääikkuna kaksoisnapsauttamalla hälytyssanomaa.
2. Valitse verkko Langattomat verkot -luettelosta.
3. Valitse Yhdistä. Jos verkossa ei vaadita suojauksen laillisuustarkistusta, näyttöön tulee sanoma, että verkkoyhteys on muodostettu. Lisätietoja tehtäväpalkin valikosta ja kuvakkeista on kohdissa Intel(R) PROSet/Wireless -pääikkuna ja Tehtäväpalkki.

Kun tarvitaan suojauksen laillisuustarkistuksen lisäämistä:

1. Luo langaton profiili -toiminnon Yleisasetukset-ikkuna avautuu ja opastaa määritysvaiheissa.
2. Määritä Profiilinimi. Profiilin nimi on oma nimesi kyseiselle verkolle. Se voi olla mikä tahansa, joka auttaa sinua tunnistamaan verkon. Nimi voi olla esimerkiksi Kotiverkko, Kahvila, Katu tms.
3. Langattoman verkon nimi (SSID): Sisältää verkon tunnisteen.
4. Valitse Seuraava. Suojausasetukset-toiminto yrittää tunnistaa tämän verkon asetukset.
   - Jos PSK- tai WEP-salasana on annettava, näyttöön tuleva kehote antaa tarvittavat tiedot ennen yhteyden muodostamista. Voit muuttaa tai muokata PSK-asetuksia tai muita suojausasetuksia valitsemalla Lisäasetukset. Lisätietoja avaimista ja salasanoista on kohdassa Verkkoavaimet.
   - Voit tarvittaessa lisätä haluamasi suojausasetukset valitsemalla Seuraava. Lisätietoja on kohdassa Yleistietoja suojauksesta.
5. Muodosta yhteys langattomaan verkkoon valitsemalla OK-painike.

Jos ohitat työpöydän Löydettiin langattomia verkkoja -hälytyksen, Intel(R) PROSet/Wireless näyttää seuraavan kysymyssanoman: Haluatko muodostaa yhteyden langattomaan verkkoon? Valitse Kyllä. Näyttöön tulee Intel(R) PROSet/Wireless -pääikkuna. Muodosta yhteys langattomaan verkkoon noudattamalla edellä olevia ohjeita.

Tehtäväpalkin kuvakkeen lisäksi myös Intel(R) PROSet/Wireless näyttää yhteyden tilan. langattomien verkkojen luettelon ja verkon yhteystilan. Lisätietoja on kohdassa Intel(R) PROSet/Wireless -pääikkuna.

## Verkon määrittäminen tai verkkoon liittyminen Wi-Fi Protected Setup* -toiminnon avulla

- Tukiaseman määrittäminen ja verkon asetusten määrittäminen
- Kirjautujan (tietokoneen) rekisteröiminen verkkoon tai tukiasemaan
- Kirjautujan lisääminen verkkoon rekisteröintitoiminnosta vastaavassa koneessa

Intel(R) PROSet/Wireless sisältää Wi-Fi Protected Setup -toiminnon. Sen avulla langaton verkko on helppo määrittää ja hallita turvallisesti. Tämän ominaisuuden avulla voit määrittää langattoman verkon asetukset ensimmäisen kerran sekä ottaa verkossa käyttöön uusia laitteita. Wi-Fi Protected Setup helpottaa asennustoimenpidettä ja samalla se varmistaa verkon suojausasetusten määrittämisen oikein. Tässä kuvauksessa käytetään seuraavia termejä.

- Tukiasema: Laite, joka yhdistää langattomia laitteita verkkoon. Tukiasemaan on määritetty tarvittava verkkonimi (SSID) ja suojaustiedot.
- Kirjautuja: Laite, joka pyrkii liittymään tukiasemaan tai langattomaan verkkoon mutta jolla ei ole tukiaseman tai verkon salasanaa. Kun tietokone saa kelvollisen salasanan tai avaimen, siitä tulee langattoman verkon jäsen. Intel(R) PROSet/Wireless -ohjelmisto voidaan määrittää toimimaan tuetuissa tukiasemissa kirjautujana.
- Rekisteröintitoiminto: Rekisteröintitoiminto on looginen yksikkö (yleensä tietokone), joka sallii muiden laitteiden (yleensä tietokoneiden) liittyä langattomaan verkkoon. Intel(R) PROSet/Wireless -ohjelmisto voidaan määrittää toimimaan tuettujen tukiasemien rekisteröintitoimintona. Rekisteröintitoiminto siirtää tukiaseman avaimen tai salasanan suojatusti automaattisesti.

Uusi langaton verkko muodostetaan määrittämällä tukiaseman asetukset, liittämällä halutut tietokoneet, joissa on langattomat sovittimet, ja valinnaisesti liittämällä ulkoinen verkkoyhteys (esimerkiksi Internet, tyypillisesti liittämällä tukiasema DSL- tai kaapelimodeemiin).

### Tukiaseman määrittäminen ja verkon asetusten määrittäminen

Tässä kohdassa kuvataan vaiheittain tietokoneen määrittäminen vastaamaan suojatun verkon tai tukiaseman rekisteröintitoiminnosta.

1. Paikanna tukiaseman laitteen omistajasalasana. Tukiaseman valmistaja on määrittänyt sen. Salasana on usein merkitty laitteen pohjassa olevaan tarraan.
2. Kytke tukiasema päälle.
3. Käynnistä Intel(R) PROSet/Wireless tietokoneessa, jonka haluta määrittää vastaamaan rekisteröintitoiminnosta.
4. Valitse Intel(R) PROSet/Wireless -ohjelmassa Työkalut > Sovellusasetukset.
5. Ota Ota käyttöön laitteen rekisteröinti käyttöön Wi-Fi Protected Setup -kohdan Lisäasetukset-osassa.

6. Seuraava sanoma ilmoittaa, että tietokoneen toiminta-alueella on vähintään yksi yhteensopiva laite. Napsauta tätä sanomaa. (Vaihtoehtoisesti voit valita langattoman verkon Intel(R) PROSet/Wireless -pääikkunan Langattomat verkot -luettelosta.)

7. Näyttöön tulee seuraava paneeli. Valitse Käytettävissä olevat verkot -luettelosta verkko, johon haluat muodostaa yhteyden. Tässä esimerkissä valitaan UnConfigured-tukiasema. Tämä on yleinen nimi määrittämättömälle tukiasemalle. Luettelon sisältämät verkot vaihtelevat sen mukaan, mitä havaitaan. Valitse Seuraava.

8. Katso seuraava paneeli. Anna tukiasemasta löytämäsi laitteen omistussalasana. Valitse Seuraava.

9. Seuraavassa paneelissa on Verkkonimi, Suojaustyyppi ja Salasana. Jos tukiasema on jo määritetty, se näkyy himmennettynä; jatka vaiheeseen 10. Jos tukiasemaa ei ole määritetty (kenttiä ei ole himmennetty), jatka vaiheeseen 11.
10. Muutaman sekunnin kuluttua näyttöön tulee seuraava sanoma:
    Tukiaseman asetukset on jo määritetty. Haluatko määrittää sen asetukset uudelleen?
    Jos et halua määrittää tukiaseman asetuksia uudelleen, valitse Ei. Ohjelmisto liittyy verkkoon, muodostaa yhteyden ja luo profiilin. Sen jälkeen se lopetetaan ja toimenpide on valmis. Jos haluat määrittää tukiaseman asetukset uudelleen, valitse Kyllä.
11. Näyttöön tulee seuraava paneeli (voi olla erilainen kuin alla). Ensimmäisessä ruudussa on tukiaseman nimi. Oletusarvon mukaan se on Verkkonimi (SSID). Tässä esimerkissä nimeksi on muutettu MyWPS. Sen voi nimetä vapaasti.
12. Suojaustyyppi on seuraava kenttä alla olevassa paneelissa. Valitse haluamasi suojaustyyppi.

- WPA* Personal -tilassa tukiasemiin ja asiakaskoneisiin pitää määrittää PSK-avain manuaalisesti. PSK tarkistaa salasanan tai tunnistuskoodin laillisuuden sekä asiakaskoneessa että tukiasemassa. Laillisuustarkistuspalvelinta ei tarvita.
- WPA2* on toisen sukupolven WPA-suojaus, jonka antaa yritys- ja kotikäyttäjille langattoman verkon lisäsuojauksen, minkä ansiosta ainoastaan valtuutetut käyttäjät pääsevät verkkoon. Tässä valitaan WPA2 Personal -suojaus. Voit hankkia langattoman verkon nimen (SSID) ja WPA-Personal-salalauseen käyttämällä Intel(R) PROSet/Wireless -profiileja käytettäväksi vanhan laitteen kanssa. Lisätietoja on kohdassa Yleistietoja suojauksesta.

13. Kolmas ruutu on Salasana (Avain). Näyttöön tuleva salasana muodostetaan satunnaisesti tai se on määritetty valmiiksi, mutta voit muuttaa sen miksi tahansa salasanaksi. Salasanan pitää kuitenkin varmistaa tehokas suojaus. Sen pituuden pitää olla 8 ja 63 merkin välillä. (Kirjautuja (tietokone) antaa myöhemmin tämän salasanan voidakseen kirjautua tähän verkkoon.) Kun olet suorittanut tämän vaiheen, valitse Seuraava.

14. Alla olevissa paneeleissa näkyy tukiaseman ja rekisteröintitoiminnon kokoonpano.

Näyttöön tulee lyhyesti seuraava paneeli, jossa on tukiaseman langattomien asetusten kokoonpano.

15. Kun verkko vastaanottaa omistussalasanan, saat ilmoituksen Yhteyden muodostaminen verkkoon <verkon nimi> onnistui. Valitse Valmis. Tämä toimenpide päättää tukiaseman ja rekisteröintitoiminnon asetusten määrittämisen.

16. Jos haluat määrittää nämä asetukset profiiliin tulevaa käyttöä vanhemman järjestelmän mukaisessa asiakaskoneessa varten, valitse Tallenna langattomat asetukset kohteeseen: C:\<langattoman verkon nimi>. Profiiliasetukset tallentuvat tekstitiedostoon (txt) paikalliseen kiintolevyyn. Tiedosto tallentuu oletusarvoisesti paikalliseen C-asemaan. Hyväksy oletustallennussijainti tai valitse Selaa, jotta voit etsiä toisen sijainnin tietokoneeltasi.

Seuraavaksi voit liittää kirjautujan (tietokoneen) verkkoon käyttämällä rekisteröintitoimintoa.

### Tietokoneen rekisteröinti verkkoon tai tukiasemaan

Voit liittää kirjautujan juuri luomaasi verkkoon noudattamalla näitä ohjeita. Tässä toimenpiteessä oletetaan, että rekisteröintitoiminnosta vastaavassa tietokoneessa suoritetaan Intel(R) PROSet/Wireless -ohjelmisto.

1. Verkkoon liitettävässä kirjautujassa (tietokoneessa) näyttöön tuleva sanoma ilmoittaa, että langattoman tietokoneen toiminta-alueella on ainakin yksi Wi-Fi Protected Setup -toiminnolla varustettu tukiasema. Napsauta tätä sanomaa. (Vaihtoehtoisesti voit valita langattoman verkon Intel(R) PROSet/Wireless -pääikkunan Langattomat verkot -luettelosta.)

2. Näyttöön tulee Langattoman verkon määritys -toiminnon aloitussivu. Valitse Käytettävissä olevat verkot -luettelosta verkko, johon haluat muodostaa yhteyden, (tässä esimerkissä se on MyWPS). Valitse sitten Seuraava.

3. Näyttöön tulee Etsintä-paneeli. Kirjautuja, joka haluaa muodostaa yhteyden verkkoon, etsii verkon rekisteröintitoiminnosta vastaavan yksikön. Jos hakutoimenpide onnistuu, rekisteröintitoiminnosta vastaavan yksikön tai tukiaseman nimi tulee näyttöön.

4. Näyttöön tulee seuraava paneeli. jossa on Laitesalasana (kirjautujan salasana). Kirjautujassa näkyvä salasana on yksilöllinen, kirjautujalle satunnaisesti luotu tilapäinen salasana. Salasanan avulla voidaan pyytää lupaa liittyä verkon tukiasemaan. (Alla oleva salasana on ainoastaan esimerkki).

5. Anna rekisteröintitoiminnosta vastaavassa tietokoneessa kirjautujan muodostama salasana. Valitse sitten Seuraava.

HUOMAUTUS: Tässä toimenpiteessä oletetaan, että rekisteröintitoiminnosta vastaavassa tietokoneessa suoritetaan Intel(R) PROSet/Wireless -ohjelmisto; muiden valmistajien ohjelmistoa käytettäessä rekisteröintitoiminnon yhteydessä näkyvät ikkunat ja suoritettavat toimet voivat olla erilaisia. Joissakin tukiasemissa voi olla sisäinen rekisteröintitoiminto.

6. Seuraavassa paneelissa näkyy tämän verkon profiili. Valittu profiili lähetetään kirjautujalle, jolloin sille myönnetään oikeus käyttää verkkoa. Ainoastaan tuetut profiilit näkyvät luettelossa. Tuetut profiilit perustuvat WPA-PSK-, WPA2-PSK- ja Avoin (Ei mitään) -suojaukseen. Valitse profiili ja viimeistele käyttöönottotoimenpide valitsemalla Seuraava.

7. Seuraava paneeli ilmaisee, että kirjautujan rekisteröiminen rekisteröintitoimintoon on valmis. Valitse Valmis.

8. Valitse kirjautujassa Seuraava. Kirjautujassa näyttöön tulee ilmoitus, kun Yhteyden muodostaminen verkkoon <verkon nimi> onnistui. Valitse Valmis.

### Kirjautujan lisääminen olemassa olevaan verkkoon rekisteröintitoiminnosta vastaavassa koneessa

Seuraavan toimenpiteen avulla voit lisätä kirjautujan olemassa olevaan verkkoon, jossa tukiaseman asetukset on jo määritetty ja rekisteröintitoiminto on jo liittänyt tukiaseman.

HUOMAUTUS: Tässä toimenpiteessä oletetaan, että rekisteröintitoiminnosta vastaavassa tietokoneessa suoritetaan Intel(R) PROSet/Wireless -ohjelmisto; muiden valmistajien ohjelmistoa käytettäessä rekisteröintitoiminnon yhteydessä näkyvät ikkunat ja suoritettavat toimet voivat olla erilaisia.

1. Hanki laitesalasana kirjautujatietokoneelle, jonka haluat lisätä verkkoon.
2. Napsauta hiiren kakkospainikkeella tehtäväpalkin Intel(R) PROSet/Wireless -kuvaketta ja valitse Lisää uusi laite.
3. Suorita kohdan Tietokoneen rekisteröinti verkkoon tai tukiasemaan vaiheet 5 - 8.

## Muut langattoman käytön hallintasovellukset

Jos Intel(R) PROSet/Wireless havaitsee muun sovelluksen yrittävän viestiä langattoman laitteen kanssa, näyttöön tulee ilmoitus tällaisesta toiminnasta.

#### Microsoft Windows XP* Wireless Zero Configuration

Voit vaihtaa Intel(R) PROSet/Wireless -sovelluksen tilalle käyttöön Microsoft Windows XP Wireless Zero Configuration -sovelluksen jollakin seuraavista tavoista:

Tehtäväpalkin valikosta:

Vaihda Microsoft Windows XP Wireless Zero Configuration käyttöön valitsemalla Käytä Windowsia Wi-Fi*-yhteyksien hallintaan. Tämän asetuksen valinta poistaa käytöstä Intel(R) PROSet/Wireless -ohjelman nykyisenä langattoman käytön hallintasovelluksena. Tämän jälkeen voit määrittää Microsoft Windows XP:n toimimaan langattoman käytön hallintasovelluksena.

> HUOMAUTUS: Mikään Intel(R) PROSet/Wireless -ohjelmassa luoduista profiileista ei näy Microsoft Windows XP Wireless Zero Configuration -sovelluksessa. Jos haluat käyttää Intel-profiileja, valitse ensin tehtäväpalkin valikosta Käytä Intel(R) PROSet/Wireless -sovellusta Wi-Fi-yhteyksien hallinnassa.

Intel(R) PROSet/Wireless -ohjelmasta:

Valitse Intel(R) PROSet/Wireless -ohjelman Lisäasetukset-valikosta Käytä Windowsia Wi-Fi-yhteyksien hallintaan. Kun et enää halua käyttää Microsoft Windows XP Wireless Zero Configuration -sovellusta, voit palata käyttämään Intel(R) PROSet/Wireless -sovellusta. Valitse Ota Intel(R) PROSet/Wireless käyttöön Intel(R) PROSet/Wireless -pääikkunassa tai valitse tehtäväpalkin valikosta Käytä Intel(R) PROSet/Wireless -sovellusta Wi-Fi-yhteyksien hallintaan.

#### Muiden valmistajien langattoman käytön ohjelmistot

Jos käytät HotSpotin (esimerkiksi kahvilassa tai lentoasemalla) muodostamaa ohjelmistoa, Intel(R) PROSet/Wireless ilmoittaa tästä ja poistaa itsensä käytöstä. Se ei pysty hallitsemaan langatonta sovellusta silloin, kun jokin muu langattoman käytön hallintasovellus viestii langattoman laitteen kanssa. Voit käyttää haluamiasi Intel(R) PROSet/Wireless -sovelluksen ominaisuuksia tämän ohjelmiston poistamiseksi tai sen poistamiseksi käytöstä, kun poistut HotSpotin toiminta-alueelta.

Takaisin alkuun

Takaisin Sisällys-sivulle

Tavaramerkit ja vastuuvapautuslausekkeet