Profilkezelés

Vissza a tartalomjegyzékhez

# Profilkezelés

Mi a profil?
A Profilok lista
A Profilok lista ikonja
Csatlakozás egy profilhoz
Új profil létrehozása
Meglévő profil szerkesztése
Profil eltávolítása
Profil jelszavának beállítása
Profilok importálása és exportálása

# Mi a profil?

A profil a hálózati beállítások egy elmentett csoportja. A profilok a Profilok listán jelennek meg. A profilok több vezeték nélküli hálózat váltogatott használata esetén használhatók előnyösen. Minden vezeték nélküli hálózathoz külön profil konfigurálható. A profilbeállítások tartalmazzák a hálózat nevét (SSID), üzemmódját és biztonsági beállításait.

Profil akkor jön létre, amikor a gép csatlakozik egy vezeték nélküli hálózathoz.

1. Válasszon egy vezeték nélküli hálózatot a Vezeték nélküli hálózatok listán.
2. Kattintson a Csatlakozás gombra.
3. Ha a vezeték nélküli hálózathoz WEP-jelszót vagy titkosító kulcsot kell megadni, a rendszer bekéri a csatlakozás előtt. A biztonsági beállítások módosításához a Speciális gombra kattintva nyissa meg a Vezeték nélküli profil készítése kezelő Biztonsági beállításait.
4. A csatlakozáshoz kattintson az OK gombra. A rendszer létrehoz és a Profilok listához hozzáad egy profilt.

A Vezeték nélküli profil készítése varázsló végigvezeti a vezeték nélküli hálózathoz történő csatlakozás szükséges beállításain. A folyamat eredményeként a rendszer ment és a Profilok listához hozzáad egy profilt. Mivel a vezeték nélküli beállításokat a program elmentette, a rendszer automatikusan csatlakozik, ha Ön a vezeték nélküli hálózat hatótávolságába kerül.

## A Profilok lista

A Profilok lista megjeleníti a meglévő profilokat. Amikor Ön egy vezeték nélküli hálózat hatótávolságába ér, az Intel(R) PROSet/Wireless ellenőrzi, hogy a Profilok listában van-e megfelelő profil. Ha talál ilyen profilt, automatikusan csatlakozik a hálózatra.

### A Profilok lista prioritás-beállító nyilai

- A felfelé nyíllal felfelé mozgathatja a kiválasztott profilt a Profilok listában.
- A lefelé nyíllal lefelé mozgathatja a kiválasztott profilt a Profilok listában.

## A Profilok lista ikonjai

A hálózati profil állapotikonjai jelzik, hogy az adapter hozzá van-e rendelve egy hálózathoz, jelzik a használt üzemmódot, illetve azt, hogy engedélyezve van-e a biztonsági titkosítás. Ezek az ikonok a profilnév mellett jelennek meg a profillistában.

Név | Leírás
Profilnév | A profilnév a hálózat Ön által adott neve. Tetszés szerint nevezheti el úgy, hogy könnyen megtalálja. Néhány példa: Otthoni hálózatom, Utcai kávézó.
Hálózatnév | A vezeték nélküli hálózat vagy a társszámítógép neve (SSID).
Kapcsolatállapot-jelző ikonok - A hálózati profil állapotjelző ikonjai jelzik az adapter és a vezeték nélküli hálózat különféle csatlakozási állapotait, a használt üzemmódot és a használt hálózati biztonságot.
| Kék kör: A vezeték nélküli adapter társítva van egy hozzáférési ponthoz vagy (alkalmi üzemmódban) számítógéphez. Ha egy profilban engedélyezve van a 802.1X szerinti biztonság, ez azt jelzi, hogy az adapter hozzárendelés és hitelesítve van.
| Hálózati (Infrastruktúra) üzemmódot jelez.
| Eszköz-eszköz (alkalmi) üzemmódot jelez.
| Rendszergazda-profilt jelez.
| A vezeték nélküli hálózat Titkosítást alkalmaz.

Nyilak

A nyilakkal a profilokat a kívánt sorrendbe lehet rendezni az automatikus csatlakozáshoz.

- "Felfelé" nyíl: A kiválasztott profilt felfelé mozgatja a Profilok listában.
- "Lefelé" nyíl: A kiválasztott profilt lefelé mozgatja a Profilok listában.

Csatlakozás | A vezeték nélküli hálózat kiválasztott profiljának csatlakoztatása.
Hozzáadás | Megnyitja az Általános beállítások ablakot, amelyben új profilt hozhat létre. További információk az Új profil létrehozása című részben találhatók.
Eltávolítás | A kiválasztott profil eltávolítása a Profilok listából. További információk az Profil eltávolítása című részben találhatók.
Tulajdonságok | Itt módosítható a kiválasztott profil. A módosítani kívánt profilt duplán rákattintva is megnyithatja. További információk a Meglévő profil szerkesztése című részben találhatók.
| Exportálás/importálás: A felhasználói profilok importálhatók a Profilok listába, és exportálhatók onnan. A vezeték nélküli profilok automatikusan importálhatók a Profilok listába. További információk a Profilok exportálása és importálása című részben találhatók.
Bezárás | Bezárja a profilkezelő ablakot.
Súgó? | Megjeleníti az adott oldalhoz tartozó súgószöveget.

## Csatlakozás egy profilhoz

Ha olyan vezeték nélküli hálózat hatótávolságába kerül, amelyhez van megfelelő profil, a rendszer automatikusan csatlakoztatja a hálózatra. Ha ezzel egy időben egy alacsonyabb prioritású profillal rendelkező hálózat is hatótávolságon belül került, kikényszerítheti, hogy a rendszer ez utóbbira csatlakozzon. Ezt az Intel(R) PROSet/Wireless főablakából vagy a tálcaikonról teheti meg.

Profil kézi csatlakoztatása az Intel(R) PROSet/Wireless programból:

1. Az Intel(R) PROSet/Wireless főablakának megnyitásához kattintson duplán a tálcaikonra.
2. A Profilok lista megnyitásához kattintson a Profilok gombra.
3. Válassza ki a profilt a Profilok listán.
4. Kattintson a Csatlakozás gombra. Ne feledje, hogy a kapcsolat csak akkor jön létre, ha a vezeték nélküli hálózat hatótávolságon belül van.

Kézi csatlakozás egy profilhoz a tálcaikonról:

1. Kattintson duplán az Intel(R) PROSet/Wireless tálcaikonjára.
2. Kattintson a Csatlakozás egy profilhoz gombra.
3. Válasszon ki egy profilt.
4. A csatlakozás elindításához kattintson a profilra.

## Új profil létrehozása

Válasszon egy vezeték nélküli hálózatot a Vezeték nélküli hálózatok listán.

Kattintson a Csatlakozás gombra.

A Vezeték nélküli profil készítése kezelő végigvezeti a vezeték nélküli hálózathoz történő csatlakozás szükséges lépésein. A folyamat közben a Vezeték nélküli profil készítése kezelő Biztonsági beállítások funkciói megkísérlik meghatározni a megfelelő biztonsági beállításokat.

Új profil létrehozása és csatlakozás egy hálózatra:

1. Az Intel(R) PROSet/Wireless főablakában kattintson a Profilok gombra.
2. A Profilok listában a Hozzáadás gombra kattintva nyissa meg a vezeték nélküli profil Általános beállítások lapját.
3. Profilnév: Írjon be egy "beszélő" nevet.
4. Vezeték nélküli hálózat neve (SSID): Írja be a vezeték nélküli hálózat nevét.
5. Üzemmód: Alapértelmezés szerint a Hálózat (Infrastruktúra) lehetőség van kiválasztva.

#### Az Általános beállítások ismertetése

Név | Leírás
--- | ---

Profilnév

A vezeték nélküli hálózati profil neve.

Amikor a Vezeték nélküli hálózatok listából választott hálózatot konfigurálja, a profil neve ugyanaz, mint a vezeték nélküli hálózat neve (SSID). Ezt a nevet "beszélőbb" névre változtathatja, vagy igényei szerint testreszabhatja.

Példák: Saját irodai hálózatom, Péter otthoni hálózata, ABC vállalat hálózata

Vezeték nélküli hálózat neve (SSID)

A vezeték nélküli hálózat azon hozzáférési pontjának neve, amelyre a vezeték nélküli adapter csatlakozik. A hálózatnévnek pontosan meg kell egyeznie a vezeték nélküli hozzáférési pont nevével. A névben a kis- és nagybetűk különbözőnek számítanak.

Amikor a Vezeték nélküli hálózatok listából választott hálózatot konfigurálja, a program a hálózatnevet a Vezeték nélküli hálózatok listából veszi. Ezt nem lehet és nem is szabad megváltoztatni.

Ha a hozzáférési pont nem teszi közzé hálózatnevét (SSID-jét), vagy ha a vezeték nélküli adapter rejtett hálózatnevet kap egy rejtett hozzáférési ponttól, a Vezeték nélküli hálózatok listájában az <SSID nincs közzétéve> szöveg jelenik meg. Ha csatlakozni kíván egy <SSID nincs közzétéve> jelölésű hálózatra, a társításhoz előbb létre kell hoznia egy új profilt. A Vezeték nélküli hálózatok listában a csatlakozás után is az <SSID nincs közzétéve> szöveg látható. A hozzárendelt SSID-profil a Profilok listában tekinthető meg.

Üzemmód

Hálózat (Infrastruktúra): Csatlakozás egy hozzáférési pontra. Egy infrastruktúra üzemmódú hálózat egy vagy több hozzáférési pontból, valamint egy vagy több, vezeték nélküli adaptert tartalmazó számítógépből áll. Ezt a csatlakozási üzemmódot használják hálózat- és/vagy internetelérés biztosítására az otthoni hálózatok, a vállalati hálózatok, a szállodák és más szervezetek.

MEGJEGYZÉS: A Rendszergazda-profilok (a Bejelentkezés előtti / Közös, az Állandó és a VoIP-profilok) esetén csak a Hálózat (Infrastruktúra)) üzemmód választható. További információk A Rendszergazda-eszköz című részben találhatók.

Eszköz-eszköz (alkalmi): Közvetlen csatlakozás más számítógépekhez egy alkalmi vezeték nélküli hálózaton. Ez a fajta csatlakozás hasznos, ha két vagy több számítógépet kell összekapcsolni. Ez az üzemmód nem biztosít hozzáférést a hálózat erőforrásaihoz és az internethez.

Speciális | A Speciális lapra kattintva megnyithatja a Speciális beállításokat. A Speciális beállítások alatt megadhatja a Kapcsolat fenntartása, A felhasználónév formátuma, az Automatikus csatlakozás és az Automatikus importálás beállításait, elindíthat egy alkalmazást (Alkalmazás indítása), profiljelszót adhat meg (Jelszavas védelem), és előírhatja, hogy az adapter egy adott című hozzáférési pontra csatlakozzon (Kötelező hozzáférési pont).
Tovább | Továbbléptet a Biztonsági beállítások lapra.
OK | Az aktuális beállításokkal lezárja az új profil létrehozását.
Mégse | Bezárja a Vezeték nélküli profil készítése varázslót és elveti a módosításokat.
Súgó? | Megjeleníti az adott oldalhoz tartozó súgószöveget.

6. Az alábbi beállításokhoz kattintson a Speciális gombra:
   - Automatikus csatlakozás: Segítségével automatikusan vagy kézileg csatlakozhat egy profilhoz.
   - Automatikus importálás: A rendszergazda exportálhat egy másik gépen lévő profilt.
   - Kötelező hozzáférési pont: A megadott hozzáférési ponthoz társítja a vezeték nélküli adaptert.
   - Jelszavas védelem: Itt jelszóval levédhet profilokat.
   - Alkalmazás indítása: Itt adhatja meg, melyik program induljon el vezeték nélküli kapcsolat létrejöttekor.
   - Kapcsolat fenntartása: Ha bejelöli, kijelentkezés után is megmarad csatlakozása az adott felhasználói profilhoz.

#### A Speciális beállítások ismertetése

Itt jelszóval védhet fájlokat, és kiválaszthatja, hogy egy hálózat melyik hozzáférési pontjára kíván csatlakozni. A lapot az Általános beállítások oldal Speciális gombjára kattintva érheti el.

Név | Leírás
--- | ---

Automatikus csatlakozás

Automatikus: (alapértelmezés): Ha ki van választva, az Intel(R) PROSet/Wireless automatikusan kapcsolódik ehhez a profilhoz, ha a hálózat hatótávolságon belül van.

Igény szerint: Ha ki van választva, a profil nem csatlakozik automatikusan, ha a benne megadott hálózat hatótávolságon belül van. Akkor célszerű választani, ha például az adott vezeték nélküli kapcsolatért fizetni kell, és Ön nem kíván automatikusan csatlakozni.

Csatlakozás a hálózatra:

1. Válassza ki a hálózatot a Vezeték nélküli hálózatok a listán.
2. Kattintson a Csatlakozás gombra.

Automatikus importálás

Az automatikus importálással a hálózati rendszergazda könnyen átviheti ezt a profilt más számítógépekre. Az exportált és egy másik számítógép Wireless\AutoImport nevű könyvtárában tárolt profilfájlt az Intel(R) PROSet/Wireless automatikusan importálja.

MEGJEGYZÉS: Rendszergazda-profilok konfigurálásakor az Automatikus importálás nem áll rendelkezésre.

Kötelező hozzáférési pont

Arra kényszeríti a vezeték nélküli adaptert, hogy adott MAC-című hozzáférési pontra csatlakozzon. Adja meg a hozzáférési pont MAC-címét (BSSID címét) – ez egy 48 bites, 12 hexadecimális jegyű szám. Például 00:06:25:0E:9D:84.

Törlés: A jelenlegi cím törlése.

MEGJEGYZÉS: Ez a funkció alkalmi üzemmódban nem áll rendelkezésre.

Jelszavas védelem

1. Védje jelszóval ezt a profilt (maximum 10 karakter): Jelölje be, ha jelszót szeretne engedélyezni ehhez a profilhoz. A négyzet alapértelmezés szerint nincs bejelölve, azaz nincs profiljelszó.
2. Jelszó: Írjon be egy jelszót. A jelszó karakterei csillagokként jelennek meg.
3. Erősítse meg az új jelszót: Írja be újra a jelszót.

MEGJEGYZÉS: Ha a rendszergazda vagy Ön nem tudja a jelszót, semmilyen lehetőség nincs a jelszó törlésére.

MEGJEGYZÉS: Rendszergazda-profilokhoz nem használható.

Alkalmazás indítása

Automatikusan elindít egy kötegfájlt, parancsfájlt vagy végrehajtható fájlt, amikor a felhasználó csatlakozik a profilra. Ezzel például automatikusan el lehet indítani egy VPN-munkamenetet, valahányszor a felhasználó egy vezeték nélküli hálózatra csatlakozik.

1. Kattintson az Alkalmazás indításának engedélyezése pontra.
2. Írja be az indítani kívánt program nevét, vagy kattintson a Tallózás gombra és keresse meg a fájlt a merevlemezen. C:\Program Files\sajátprogram\sajátVPNfájl.exe.
3. A Speciális beállítások bezárásához kattintson az OK gombra.

MEGJEGYZÉS: Rendszergazda-profilokhoz nem használható.

Kapcsolat fenntartása

A Kapcsolat fenntartása beállítás kijelentkezés után is fenntartja a felhasználó profiljának vezeték nélküli kapcsolatát.

Ha a Kapcsolat fenntartása beállítás ki van választva és van állandó profil, azt a rendszer a kijelentkezéskor nem fogja alkalmazni. Alkalmazni csak akkor fogja, ha megszakad ennek a profilnak a kapcsolata.

MEGJEGYZÉS: Ez a beállítás használható olyan Nortel VPN-ügyfélnél, amely úgy van beállítva, hogy csatlakozáskor kijelentkezzen.

MEGJEGYZÉS: Rendszergazda-profilok konfigurálásakor az Automatikus importálás nem áll rendelkezésre.

A felhasználónév formátuma

A felhasználónév formátuma: A rendszergazda megválaszthatja a hitelesítő kiszolgálónak elküldendő felhasználónév formátumát.

A lehetőségek:

- felhasználó (alapértelmezett)
- felhasználó@tartomány
- felhasználó@tartomány.com
- TARTOMÁNY\felhasználó

MEGJEGYZÉS: Ez a beállítás csak a Rendszergazda-eszköz Speciális beállítások lapján érhető el. Nem áll rendelkezésre, ha a profil létrehozása az Intel(R) PROSet/Wireless Vezeték nélküli profil készítése lapjáról történik.

OK | Bezárja az oldalt és menti a beállításokat.
Mégse | Bezárja a párbeszédpanelt és elveti a módosításokat.
Súgó? | Megjeleníti az adott oldalhoz tartozó súgószöveget.

7. A Biztonsági beállítások megnyitásához kattintson a Tovább gombra.

8. A Hálózati hitelesítés és az Adattitkosítás beállításához válassza a Személyes vagy a Vállalati biztonsági szint lehetőséget. Adja meg a titkosító kulcs beállításait, és szükség szerint konfigurálja a 802.1X beállításokat.

9. A profil beállításának végeztével kattintson az OK gombra. A profilbeállítások ellenőrzéséhez vagy módosításához kattintson a Vissza gombra.
10. Ha jelenleg nincs csatlakozva hálózatra, az Intel(R) PROSet/Wireless észleli az újonnan hozzáadott profilt, és megpróbál automatikusan csatlakozni rá.
11. Ha kézileg szeretne csatlakozni az új profilra, kattintson a Csatlakozás gombra. A kapcsolatállapot-jelző ikon megjeleníti a kapcsolat pillanatnyi állapotát. Mutatja a hálózatnevet, az adási és a vételi sebességet, valamint a jel minőségét is.

## Meglévő profil szerkesztése

Ha egy meglévő profilt kíván módosítani, az alábbiak szerint járjon el:

1. Kattintson az Intel(R) PROSet Wireless főablakában a Profilok gombra.
2. A Profilok listában kattintson a szerkeszteni kívánt profilra.
3. A Vezeték nélküli profilok tulajdonságai oldal Általános beállítások lapjának megjelenítéséhez kattintson a Tulajdonságok gombra.
4. A Tovább és a Vissza gombbal ide-oda lépkedhet a Vezeték nélküli profil tulajdonságainak Általános és Biztonsági beállításai között:
   - Általános beállítások További információk az Általános beállítások című részben találhatók.
   - Biztonsági beállítások. További információk a Biztonsági beállítások című részben találhatók.
5. A beállítások mentéséhez és a kilépéshez kattintson az OK gombra. Ha a módosítások mentése nélkül szeretne kilépni, kattintson a Mégse gombra.

## Profil eltávolítása

Ha el szeretne távolítani egy profilt, az alábbiak szerint járjon el:

1. Kattintson az Intel(R) PROSet Wireless főablakában a Profilok gombra.
2. A listán válassza ki a profilt.
3. Kattintson az Eltávolítás gombra. Értesítés jelenik meg, hogy A kiválasztott profilok véglegesen el lesznek távolítva. Folytatja?
4. Kattintson az Igen lehetőségre. A profil törlődik a Profilok listából.

Ha a hálózati csatlakozás nem szűnik meg:

1. Kattintson az Intel(R) PROSet Wireless főablakában a Profilok gombra.
2. A listán válassza ki a profilt.
3. Kattintson az Eltávolítás gombra. Értesítés jelenik meg, hogy A kiválasztott profilok véglegesen el lesznek távolítva. Folytatja?
4. Kattintson az Igen lehetőségre. A következő értesítés jelenik meg: A jelenleg aktív profilnév végleges eltávolítása. Folytatja?
5. Kattintson az Igen lehetőségre. A profil törlődik a Profilok listából.

MEGJEGYZÉS: Ha a profil jelszóval védett, akkor csak a jelszó beírása után lehet eltávolítani vagy beállításait módosítani. Ha a rendszergazda vagy Ön nem tudja a jelszót, semmilyen lehetőség nincs a jelszó törlésére.

## Profiljelszó beállítása

Ha egy meglévő profilt jelszóval kíván védeni, az alábbiak szerint járjon el:

1. Kattintson az Intel(R) PROSet Wireless főablakában a Profilok gombra.
2. A listán válassza ki a profilt.
3. A Vezeték nélküli profil tulajdonságai oldal Általános beállítások lapjának megjelenítéséhez kattintson a Tulajdonságok gombra.
4. A speciális beállítások megnyitásához kattintson a Speciális gombra.
5. A jelszóvédelmi beállítások megnyitásához kattintson a Jelszavas védelem gombra.
6. Jelölje be a Védje jelszóval ezt a profilt (maximum 10 karakter) jelölőnégyzetet.
7. Jelszó: Írja be a jelszót.
8. Jelszó megerősítése: Írja be újra a jelszót.
9. A beállítások mentéséhez és az Általános beállítások lapra való visszatéréshez kattintson az OK gombra.
10. Az Intel(R) PROSet Wireless főablakába való visszatéréshez kattintson az OK gombra.

## Profilok exportálása és importálása

Ezzel a funkcióval felhasználói profilokat lehet a Profilok listába importálni és onnan exportálni. A vezeték nélküli profilok automatikusan importálhatók a Profilok listába.

> MEGJEGYZÉS: A rendszergazda-profilok exportálását a Rendszergazda-csomagok című rész írja le.

###

### Profilok exportálása a Profilok listából

1. Válassza ki a listán az exportálni kívánt egy vagy több profilt.
2. Az Exportálás kiválasztásával exportálhatja a Profilok lista egy vagy több profilját.
3. Válassza ki a célmappát. A Tallózás gombra kattintva keresse meg a merevlemezen a célkönyvtárat. Az alapértelmezett hely a C:\.

4. A kiválasztott profil exportálásához kattintson az OK gombra. Megjelenik a következő értesítés: A kiválasztott profilok exportálása sikeresen megtörtént a célmappába: C:\

Több profil kiválasztásához:

1. Az egérrel jelöljön ki egy profilt.
2. Nyomja meg a Ctrl billentyűt.
3. Egymás után kattintson rá mindegyik exportálandó profilra. A kiválasztott profilok exportálásához kövesse az előbbiekben leírt 2. lépés utasításait.

### Profilok importálása a Profilok listába

Profilok importálása kézileg:

1. A Profilok oldalon kattintson az Importálás pontra.
2. Válassza ki az importálandó profilfájlokat.
3. Kattintson az Importálás gombra.
4. A program üzenetet küld, ha sikeresen megtörtént a kiválasztott profil importálása.

A rendszergazda beállíthatja, hogy mely profilok legyenek automatikusan importálva a Profilok listába. Az Intel(R) PROSet/Wireless figyeli, hogy vannak-e új profilfájlok a merevlemez import mappájában. Csak azok a profilok importálhatók automatikusan, amelyekre a Speciális beállítások menüpontban be van kapcsolva az Automatikus importálás engedélyezése. Ha már létezik azonos nevű profil a Profilok listában, megjelenik egy ablak, amelyen elutasíthatja vagy elfogadhatja az importált profilt. Ha elfogadja, az importált profil felülírja a meglévőt.

Minden importált felhasználói profil a Profilok lista aljára kerül.

### Jelszóval védett profilok

Itt lehet jelszóval védett felhasználói profilokat automatikusan importálni külső rendszerekből, és exportálni oda. A jelszóval védett profil csak a jelszó megadása után módosítható. További információk az Profil eltávolítása című részben találhatók.

Vissza az oldal tetejére

Vissza a tartalomjegyzékhez

Védjegyek és nyilatkozatok